01.01.2020 u 17:41\nTurska neće slati vojsku u Libiju ako se Haftar povuče\nISTANBUL – Turska se možda uzdrži od slanja trupa u Libiju ako snage lojalne komandantu Kalifi Haftaru obustave ofanzivu protiv međunarodno priznate vlade u Tripoliju i povuku se, izjavio je danas turski potpredsednik Fuat Oktaj. Turski parlament trebalo bi sutra da raspravlja i glasa o zakonu kojim bi se dao mandat za slanje vojske u Libiju, nakon što je vlada premijera Fajeza al-Seraja zatražila podršku u okviru sporazuma o vojnoj saradnji. Oktaj je za agenciju Anadolija rekao da bi situacija mogla da se promeni i da tada ne bi bilo razloga za slanje turske vojske, javlja Tanjug. On je takođe rekao da se Ankara nada da će usvajanje zakona u Turskoj poslati poruku odvraćanja zaraćenim stranama. Uprkos embargu UN, Ankara je već poslala vojnu pomoć vladi u Tripoliju. Haftarove\n26.12.2019 u 14:59\nPošto je izgubio Siriju, Erdogan šalje vojsku u Libiju, da brani Tripoli\nANKARA – Predsednik Turske Redžep Tajip Erdogan izjavio je danas da je vlada koju podržavaju Ujedinjene nacije u Libiji zatražila od Ankare da pošalje trupe kako bi pomogle vlastima u Tripoliju da odbrane grad od ofanzive protivničkih snaga. Turski poslanici mogli bi glasati već naredne sedmice o tom potezu, rekao je Erdogan i dodao da će njegova vlada podneti predlog zakona kojim će se omogućiti raspoređivanje turskih snaga u Libiji, preneo je AP. U razgovoru sa zvaničnicima njegove vladajuće stranke, Erdogan je rekao da je vlada u Tripoliju libijskog premijera Fajeza Saradža „pozvala” Tursku da pošalje trupe u skladu sa sporazumom o vojnoj saradnji koji je nedavno potpisan. Ankara i Tripoli su, takođe, potpisali pomorski sporazum. Oba sporazuma su se našla na meti kritika širom\n22.12.2019 u 16:19\nTurska će povećati vojnu podršku Libiji\nANKARA - Turska će povećati svoju vojnu podršku međunarodno priznatoj vladi Libije ako je potrebno i proceniće kopnene, vazdušne i morske opcije, izjavio je danas turski predsednik Redžep Tajip Erdogan, nakon što su dve strane prošlog meseca potpisale sporazum o vojnoj saradnji. Turska podržava Vladu nacionalnog sporazuma Fajez Seradža (VNS) u Libiji i već je poslala vojne zalihe GNA uprkos embargu na oružje Ujedinjenih nacija, navodi se u izveštaju stručnjaka UN prošlog meseca, prenosi Rojters. Turska je takođe rekla da bi mogla da rasporedi trupe u Libiju ako VNS podnese takav zahtev. VNS se mesecima bori protiv ofanzive snaga Kalife Haftara na istoka zemlje. Haftarove snage dobile su podršku od Rusije, Egipta, Jordana i Ujedinjenih Arapskih Emirata. Prošlog meseca, Turska i\n16.12.2019 u 21:00\nTurska i Rusija na ivici sudara u Libiji\nNe računajući obaranje ruskog „suhoja” uz tursku granicu 2015. godine, Moskva i Ankara su u više navrata uspele da izbegnu sudar svojih snaga na sirijskom frontu. Istu umešnost sada će Turska i Rusija morati da ispolje i u Libiji, gde su obe navodno spremne na dublje uplitanje u građanski rat koji je na ivici nove eskalacije i u kojem podržavaju suparničke strane. Nakon što je Halifa Haftar, vođa samoproklamovane Libijske nacionalne armije (LNA), najavio „odlučujuću bitku”, to jest jačanje svoje ofanzive započete u aprilu i konačnu pobedu u bici za državnu prestonicu Tripoli, sedište rivalske vlade nacionalnog jedinstva (GNA), iz Turske je ponovljeno ono što je nekoliko dana ranije kazao i njen predsednik Redžep Tajip Erdogan – da će poslati svoje trupe u pomoć GNA ako ona to bude\n15.12.2019 u 19:09\nHiljade Libanaca ponovo na protestu ispred parlamenta\nBEJRUT - Više hiljada demonstranata ponovo se danas okupilo na protestu ispred libanskog parlamenta u Bejrutu, nekoliko sati pošto su ih snage bezbednosti potisnule odatle koristeći suzavac i gumene metke kada je povređeno nekoliko ljudi. Noćas su protesti prerasli u sukobe, a napadači su zapalili prostorije dve vodeće političke partije, prenela je libanska novinska agencija. U sukobima je povređeno više od 130 ljudi, ali niko nije zadobio teže povrede, saopštio je Crveni krst i libanska civilna odbrana. „Nećemo otići, uhapsite sve demonstrante”, uzvikivali su demonstranti od kojih su mnogi nosili libanske zastave, prenosi AP. Drugi su nosili transparente kojima su poručivali da ih suzavac neće oterati, uz natpis „Već sada plačemo”. Libanski parlament sutra bira premijera,\nKAIRO - Vođa samoproglašene Libijske nacionalne armije (LNA) Kalifa Haftar najavio je finalnu i „odlučujuću” bitku za Tripoli, nakon čega je usledila 24-časovna borba njegovih pristalica sa pripadnicima bezbednosnih snaga libijske vlade koju podržava međunarodna zajednica. Kako prenosi AP, borbe su usledile pošto je Haftar, čije snage već skoro osam meseci pokušavaju da zauzmu Tripoli, u četvrtak najavio odlučujuću bitku za libijsku prestonicu. Američka agencija prenosi da je kancelarija za medije LNA objavila fotografije pojačanja koje pristiže na obode prestonice, u vidu pešadijske vojske i kamiona sa mitraljezima. LNA je objavila i fotografije okršaja sa snagama libijske vlade u južnom delu Tripolija. LNA je saopštila i da je preuzela kontrolu nad gradom Al Tavharom, južno\nATINA – Grčka je odlučila da protera libijskog ambasodora zbog sporazuma Libije i Turske o povlačenju pomorske granice između dve zemlje u blizini grčkog ostrva Krit, prenosi Tanjug. Kako prenosi Rojters, libijski ambasador Mohamed Junis Menfi ima 72 časa da napusti Grčku, rekao je grčki ministar spoljnih poslova Nikos Dendijas. On je rekao da tursko-libijski sporazum predstavlja „grubo kršenje međunarodnog prava”, ali je dodao da potez Atine ne znači da Grčka pogoršava diplomatske odnose s Libijom. Turska i međunarodno priznata vlada Libije u Tripoliju potpisale su 27. novembra sporazum kojim definišu međusobnu granicu i dogovor o proširenju bezbednosne i vojne saradnje. Grčka je ocenila da je sporazum apsurdan pošto ignoriše postojanje Krita između obala Turske i\n02.12.2019 u 21:40\nSB UN poziva sve na poštovanje embarga na oružje u Libiji\nNjUJORK - Savet bezbednosti Ujedinjenih nacija pozvao je sve zemlje da poštuju embargo na isporuke oružja Libiji i drže se po strani u konfliktu u toj severnoafričkoj državi. Posmatrači UN za poštovanje sankcije optužili su prethodno Jordan, Ujedinjene Arapske Emirate i Tursku za kršenje embarga, prenosi Tanjug. SB UN traži od svih država da „ne intervenišu u konfliktu niti preduzimaju akcije koje bi pogoršale konflikt” i izražava zabrinutost zbog „sve većeg učešća plaćenika”. Saopštenja su usvojena konsenzusom, prenosi Rojters.\nTRIPOLI – Posada španskog humanitarnog broda „Open arms” spasila je 73 migranta kod libijske obale. Među migrantima su četiri žene, dvoje dece uzrasta tri i četiri godine, kao i 24 maloletne osobe bez pratnje, objavila je ta nevladina organizacija na Tviteru. „Open arms” navodi da su na migrantima vidljivi tragovi prostrelnih rana, kao i da su u stanju hipotermije, javlja Tanjug. Drugi humanitarni brod „Oušn viking” je u sredu objavio da je spasio 30 ljudi kod Libijske obale, čime se ukupan broj spasenih migranata na tom brodu popeo na 125, prenosi AP.\nMalta zaplenila libijski novac štampan u Rusiji\nU obaveštajnoj operaciji „visokog nivoa” (po navodu zvanične La Valete) i bez jasnog pravnog osnova, Malta je zaplenila veliki inostrani tovar sveže štampanih novčanica Libije, izvestio je juče dnevnik „Tajms ov Malta”. Od 2016. godine, dva paralelna režima u Libiji – sa sedištem u Tripoliju (koji priznaju UN) i drugi na istoku zemlje (s civilnim sedištem u Bajdi i vojnom upravom u Bengaziju) – štampaju domaću valutu dinar na dva kraja sveta. Prelazna vlada Fajiza el Saradža (koja kontroliše petinu državne teritorije) koristi usluge kovnice novca u Velikoj Britaniji. Međunarodno nepriznati režim sa istoka države, gde su najveće dokazane rezerve ultralake nafte u Africi, oslanja se na kovnice u Rusiji. Da pometnja bude veća, dve verzije libijskog dinara „neznatno se razlikuju”. Pri tom,


Rusi ulagali u Tviter i Fejsbuk | Radio Televizija BN\nRusi ulagali u Tviter i Fejsbuk\nDve ruske državne institucije, usko povezane sa Kremljom, uložile su značajna sredstva u kompanije "Tviter" i "Fejsbuk" posredstvom poslovnog saradnika, zeta američkog predsednika Donalda Trampa, Džerada Kušnera, navodi britanski "Gardijan" pozivajući se na obelodanjene "Rajske papire".\nSvijet 06.11.2017 | 17:47\nRuska sredstva su u ove društvene mreže investirana preko ruskog tehnološkog magnata Jurija Milnera, koji ima deonice i u kompaniji čiji je suvlasnik Džerard Kušner, visoki savetnik u Beloj kući, pojašnjava se u tekstu Gardijana.\nMilner kaže da Fejsbuk i Tviter nisu upoznati sa tim da je novac došao iz VTB banke, koja je pod ruskom državnom kontrolom i iz finansijskog ogranka ruske državne gasne i naftne firme "Gasprom".\nPodaci pokazuju da je 2011. godine VTB Tviteru uplatila 191 miliona dolara, dok je otprilike u isto vreme "Gaspom investholding" finansirao jednu sumnjivu ofšor kompaniju, koja je zauzvrat uložila milijardu dolara u deonice Fejsbuka, navodi Gardijan.\nSada sa sedištem u "Silikonskoj doloni", Milner je uložio sedam milijardi dolara u više od 30 onlajn kompanija uključujući "Airbnb", "Spotify" i kineske kompanije "Alibaba".\nU nizu intervjua, Milner je rekao da finansiranje Tvitera nije VTB-u obezbedilo uticaj na tu društvenu mrežu, a takođe je naveo da ne zna da je "Gasprom" finansijski podržao deonice Fejsbuka.\nU Tviter i Fejsbuk sredstva je uložila Milnerova investiciona kompanija "DST Global", koja je osnovana 2009, u vreme kada je Milner udružio snage s ruskim oligarhom Ališerom Usmanovim, suvlasnikom fudbalskog kluba "Arsenal", koji je mnogo novca uložio u "DST Global".\nNejasno je da li je Moskva videla politički interes u finansiranju deonica Fejsbuka i Tvitera, ili je cilj investiranja bila samo zarada, napominje britanski list.\nAleksander Veršbou, bivši ambasador SAD u Rusiji i u NATO-u, kaže da su ruske državne institucije često korišćene kao "sredstva za Putinove omiljene političke projekte".\n"Jasno je da je postojao širi plan, uprkos Putinovim uveravanjima u suprotno", zaključuje bivši američki ambasador.


Dečija kolica za Krunu i Nađu - NMR Info\nKreirano nov 6, 2020\nPopulaciona politika opštine Sečanj dodelila dečija kolica za blizance porodici Popović iz Sutjeske. Kolica uručile Nataša Rađenović koordinatorka Populacione politike i Dragana Ljepoja članica. Bliznakinje Kruna i Nađa rođene su 17. septembra 2020. godine.\n-„Populaciona politika opštine Sečanj u svom Pravilniku rada sprovodi zacrtane mere u sklopu ublažavanja ekonomskih cena podizanja deteta. Mere koje sprovodimo su: Školski paket za decu koja polaze u prvi razred, Paket za bebe, Higijenski paket, Jednokratna pomoć u iznosu do 10.000 dinara, Pomoć u školovanju dece i Kolica za blizance. Srećni smo što smo danas porodici Popović i bliznakinjama dodelili dečija kolica.“ izjavila je Nataša Rađenović.


RTS :: Vučić stigao u Brisel, sutra razgovor sa Kurtijem\nPolitika Vučić stigao u Brisel, sutra razgovor sa Kurtijem\nponedeljak, 14. jun 2021, 15:24 -> 17:17\nPredviđeno je da se predsednik Srbije od 9.30 bilateralno sastane sa glavnim posrednikom EU u dijalogu Beograda i Prištine Žosepom Boreljom.\nNakon odvojenih bilateralnih sastanaka Borelja sa Kurtijem i Vučićem, oko 10.30 trebalo bi da počne i trilateralni sastanak kome će prisustvovati predsednik Srbije, premijer privremenih prištinskih institucija, šef diplomatije EU i specijalni predstavnik EU za dijalog Beograda i Prištine Miroslav Lajčak.\nNapominje se da i pored promene jednog od pregovarača, sa prištinske strane Avdulaha Hotija je zamenio Aljbin Kurti, "obaveze i proces" ostaju isti, ali Miroslav Lajčak jasno kaže da će se o agendi sutrašnjeg sastanka u kome je EU samo posrednik, dogovoriti dve strane.\nKako Aljbin Kurti sa delegacijom na razgovore u Brisel dolazi sa glasnim i više puta ponovljenim stavovima da Priština želi da razgovara samo o međusobnom priznanju, što je za Beograd neprihvatljivo, iz Evropske službe za spoljne poslove pominju mogućnost da – ukoliko dođe do opstrukcije razgovora ili "jedna strana ne bude spremna na nastavak procesa" – šef diplomatije EU Žosep Borelj o tome već posle podne direktno razgovara sa predsednikom SAD Džozefom Bajdenom.\nŠta će Borelj preneti Bajdenu kao problem kada se sretnu na samitu EU–SAD, koji se takođe održava u Briselu tog dana posle podne, znaće se verovatno već posle susreta Vučića i Kurtija i obraćanja Lajčaka medijima, koje se očekuje na kraju sastanka, oko 13 časova.\nŠto se Srbije i sutrašnjeg sastanka tiče, stavovi su jasni. Predsednik Srbije Aleksandar Vučić izjavio je da će insistirati na implementaciji svega do sada dogovorenog.\nPoručio je, komentarišući poruke Prištine, da njihova delegacija dolazi da napravi svoj šou u Briselu, a da smomi posvećeni dijalogu, te da nisu laki dani pred nama i da situacija nije ružičasta.\nInače, poslednja runda razgovora održana je 10. decembra 2020. godine i u njoj je Srbiju predstavljao direktor Kancelarije za KiM Petar Petković.\nDeveti dan protesta Srba s Kosova i Metohije


"Gomexov" Rashladni centar u funkciji 1.januara\n„Gomexov“ Rashladni centar u funkciji 1.januara\nObjavljeno 01.12.2013. u 20h\nIzgradnja Rashladnog centra kompanije Gomex u industrijskoj zoni Jugoistok odvija se planski i prvog dana 2014. godine, objekat će biti u funkciji, potvrđeno je portalu I love Zrenjanin iz te trgovinske kompanije koja je rešila da proširi poslovanje.\nBudući centar koji se gradi na 4800 kvadratnih metara, omogućiće kompaniji Gomex da u celini kontroliše kvalitet hlađenih proizvoda sve do krajnjeg kupca po najboljim principima sledljivosti proizvoda.\n– Izgradnja Rashladnog centra ide odličnim tempom i ne očekujemo nikakvo probijanje rokova, naročito uzimajući u obzir da je finansijska konstrukcija zatvorena u potpunosti i da nas, sa druge strane, prate izuzetno povoljne vremenske okolnosti. Završetak građevinskih radova očekujemo do polovine decembra, a zatim montažu opreme i probni rad. Mislim da će nas ova investicija značajno odvojiti od konkurencije jer u ovom momentu ni najveći trgovci nemaju ovakvu vrstu postrojenja. U suštini, „Gomex“ ovim potezom uzima u ruke svoju sudbinu, pa „kom opanci kom obojci“, kaže za I love Zrenjanin generalni direktor kompanije, Goran Kovačević.\nU budućem centru obrađivaće se i pakovati velike količine nabavljenog mesa, dok će se gotovi proizvodi od mesa i mesnih prerađevina čuvati u posebnim rashladnim komorama do trenutka distribucije u objekte “Gomexove” maloprodajne mreže. Na ovaj način, potrošačima će mesni proizvodi biti dostupni u svakom momentu, u dovoljnoj količini i uz najviše garancije za zdravstvenu bezbednost proizvoda.\n– Bez obzira što ćemo imati povećane troškove zbog ovog ulaganja u kvalitet, ne planiramo poskupljenje proizvoda, jer očekujemo povećanu prodaju koja će amortizovati nastale troškove, pojasnio je Kovačević.\nU centru će u početku biti uposleno tridesetak novih radnika od kojih je polovina već primljena u radni odnos i trenutno je na obuci. U daljoj budućnosti, ova kompanija očekuje povećanje zaposlenosti srazmerno povećanju prometa u centru.\nTagovi:gomex, investicija, meso, rashladni centar, trgovinska kompanija


SES za ukidanje zakona o smanjenju plata u javnom sektoru\nTanjug 13. avgusta 2018. 14:19\nBEOGRAD – Socio-ekonomski savet, u kome su predstavnici vlasti, poslodavaca i sindikata, podržao je danas inicijativu da se van snage stavi zakon o privremenom umanjenju plata u javnom sektoru, kao i inicijative za izmenu zakona o javnim nabavkama, o porezu na imovinu, o PDV-u i o porezu na dobit pravnih lica.\nUsvojen je i tekst predloga Strategije bezbednosti i zdravlja na radu 2018-2022. godine, kao i Akcioni plan za sprovođenje tog zakona, novinarima su na zajedničkoj konferenciji nakon sednice SES-a saopštili ministar za rad Zoran Đorđević, predsednik Unije poslodavaca Srbije Miloš Nenezić, i predstavnici sindikata LJubisav Orbović i Zoran Stojiljković.\n„Unija poslodavaca je dala inicijativu za izmenu Zakona o javnim nabavka, o porezu na imovinu, o PDV-u i o porezu na dobit pravnih lica, a inicijativu za stavljanje van snage Zakona o privremenom uređivanju osnovica za obračun i isplatu plata, odnosno zarada i drugih stalnih primanja korisnika javnih sredstava, podneo je Savez samostalnih sindikata i dato je pozivitno mišljenje na ovu inicijativu“, rekao je predsedavajući SES-a Miloš Nenezić.\nKada je reč o izmeni Zakona o javnim nabavkama, Đorđević je rekao da vlada razmišlja o tome kako bi zakon i proces nabavki bili što efikasniji i izrazio očekivanje da te izmene budu usvojene do kraja goidne.\n„I sam, kao ministar, sam bio svedok da u nekim slučajevima javne nabavke idu teško, zbog opstrukcije nekih ponuđača, a da se ne koriste svi instrumenti, kad je u pitanju negativna referentna lista… Predloj eda unapredimo proces i onemogućemo one koji imaju zlu nameru, da pošto-poto nešto zaustave“, rekao je Đorjević.\nPredsednik Saveza samostalnih sindikata Srbije Ljubisav Orbović rekao je da su se članovi Saveta saglasili inicijativa, ali je izneo zamerku što sednici nisu prisistvovali premijerka Ana Brnabić ni ministar finansija Siniša Mali, jer je, kaže, reč o važnim pitanjima.\nKada je reč o inicijativi koju je podneo S S S, Orbović je podsetio da je u prethodnom periodu bilo povećanja plata u pojedinim sektorima koje obuhvata taj akt, poput zdravstva, obrazovanja, kulture, ali da u mnogim javnim preduzećima nije dolazilo do povećanja, pa su zarade u javnim ustnovama poput Pošte, PIO Fonda, NSZ, RFZO-a, komunalnim preduzećima niske.\n„SES je prihvatio, inicijativa je podneta blagovremeno, očekujem da će ona na vladi biti prihvaćena, a ostalo je dovoljno vremena da se u budžetu sagleda ovo pitanje“, rekao je Orbović.


Из ЕУ фондова нових 600.000 евра за инвестиције у граду Ужицу – Grad Užice\nIz EU fondova novih 600.000 evra za investicije u gradu Užicu\nU okviru programa Podrška Evropske unije razvoju opština – EU PRO, Gradu Užicu je odobreno sufinansiranje svih projekata sa kojima je konkurisao o čemu je dobio i zvaničnu potvrdu.\nU maju mesecu raspisana su tri javna poziva iz programa EU PRO Podrška Evropske unije razvoju opština. Na javnom pozivu za podršku unapređenju poslovne infrastrukture, Grad Užice je konkurisao sa projektom „Završetak izgradnje kišne kanalizacije u poslovnoj zoni Krčagovo“. Ukupna vrednost ovog projekta je oko 500.000 evra, od kojih će se kroz program finansirati 425.000, a ostatak je učešće Grada.\nNa drugom javnom pozivu za podršku razvoju lokalne infrastrukture Grad je konkurisao sa rekonstrukcijom zgrade Narodnog pozorišta. Ukupna vrednost ovih radova je oko 222.000 evra od kojih se 150.000 evra finansira kroz program, a preostalih 72.000 iz gradskog budžeta.\nTreći javni poziv se odnosio na izradu planova detaljne regulacije i na tom javnom pozivu Grad Užice je za izradu Plana detaljne regulacije za lokaciju Stari grad, dobio iz programa 15.500 evra, dok će iz budžeta za izradu ovog planskog dokumenta biti izdvojeno oko 30.000 evra.\nZamenik gradonačelnika Užica Nemanja Nešić je ovim povodom rekao:\n„Ovo je još jedna potvrda da Grad Užice poseduje adekvatne kadrovske resurse za pripremu predloga projekata. Ambicija ovog gradskog rukovodstva od početka je bila da kroz pravovremenu i adekvatnu pripremu predloga projekata poveća nivo apsorpcije sredstava iz domaćih i međunarodnih izvora finansiranja. Na taj način mogu se uspešno realizovati sve planirane razvojne inicijative.“


Mirčić (SRS): Iza akcije kosovske policije stoji strana obaveštajna služba i Velika Britanija\nBeta 14. oktobra 2021. 13:40\nPotpredsednik Srpske radikalne stranke (SRS) Milorad Mirčić ocenio je danas da iza akcije kosovske specijalne policije stoji „strana obaveštajna služba“ i neke zemlje, poput Velike Britanije, „koje daju podršku teroristima“.\n„Daju podršku teroristima kako bi se izborili za svoju samostalnost i izvršili još veći pritisak na Srbiju i rukovodstvo Srbije. Nije cilj samo da se izbore za samostalnost Kosova, već i da, ako mogu, unište Republiku Srpsku (RS)“, kazao je Mirčić na konferenciji za novinare u centrali SRS u Beogradu.\nMirčić je ocenio da je predsednik Srbije Aleksandar Vučić ispravno postupio tako što je rekao da će Srbija punim kapacitetom stati iza srpkog naroda na Kosovu i u RS.\n„Strane agenture se sve više aktiviraju, vidite kako ih interesuje slučaj (peticije za puštanje iz zatvora ubice premijera Zorana Djindjića) Zvezdana Jovanovića. Kada se puca na Srbe i kada se prebijaju, nisu tako revnosni da se oglase“, istakao je Mirčić.\nNaglasio je da Srbija treba da stavi do znanja ambasadorima da „ne mogu tako da se ponašaju kada je u pitanju interes Srbije i njenog naroda“.\nMirčić je rekao da je najbitnije sačuvati Kosovo i Metohiju u okviru Rezolucije 1244 Saveta bezbednosti Ujedinjenih nacija, jer Evropska unija, kako je ocenio, nije sposobna.\n„Ovaj teroristički napad na goloruki srpski narod poslednja je opomena Srbima i rukovodstvu da će šiptarski teroristi u obliku specijalnih jedinica praviti ovakve i slične incidente“, dodao je on.


Muke po nepokornici Archives - Stranica 2 od 8 - Pančevo.city\nHome / Blogoumna / Muke po nepokornici (Page 2)\n74\tČLANAKA\tU OVOJ KATEGORIJI\nNe dam reku za tvoju hipotekuČlan Upravnog odbora Nacionalnog udruženja mini hidroelektrana Bojan Milovanović izjavio je za N1 da takav vid proizvodnje električne energije najmanje utiče na prirodu. Istakao je i da mini hidroelektrane ne\nZa početak lista poruka.Posle želje, čestitke i pozdravi!!Kome? Pa sebi i vama, kome drugom.Deda Mraza smo raskrinkali odavno, Božić Bati teško, ja sam znajući nas zemljaci i rođaci sve manje uverena u „silu koja se\n„NEĆE PROĆI” je parola koju su prvi put uzviknuli Francuzi 1916. godine za vreme Verdenske bitke. Ima neke istoriske pravde što su je ovih dana realizovali u sprečavanju Makronove tačerizacije javnog prostora i ukidanja niza\nŠiljciSudeći po novoj „čari” tutnjećeg, samotransformišućeg kapitalizma, koji ne mareći za nepripremljen politički i sociološki okvir koji proždire, nismo daleko od utapanja u matricu omraženog zapadnjačkog modela urbanog homocida. Lakomisleni i dehumanizovani prigrlismo i novi\nOvih smo dana, mada nismo hteli, slučajno u medijima podosta bizarnih vesti presreli. I to ne samo u tabloidima koji preovlađuju na domaćem terenu, a činjenično do istine ne drže, pa sablažnjavaju i čereče događaje,


Topola Arhive - Srbija Vesti\nNa današnji dan u Ivanjici rođen general Dragoljub Mihailović Čiča\nDragoljub Draža Mihailović Čiča rođen je u Ivanjici 27. april 1893, godine, a osuđen na smrt streljanjem zbog veleizdaje u Beogradu, 17. jul 1946. godine. Mihailović je bio srpski i jugoslovenski oficir, armijski general i načelnik Štaba Vrhovne komande Jugoslovenske vojske u Otadžbini, ministar vojske, mornarice i vazduhoplovstva Kraljevine Jugoslavije u Drugom svetskom ratu. Viši […]\nOtvoren vrtić u opštini Despotovac za 50 novih predškolaca\nSelo Veliki Popović u opštini Despotovac dobilo je rekonstruisan, adaptiran i opremljen vrtić, zahvaljujući Novak Đoković Fondaciji, kompaniji dm drogerie markt i drugim partnerima projekta. Ukupna vrednost projekta je 9.550.000 dinara, od čega je vrednost donacije kompanije dm 1,5 miliona. Svečanom otvaranju predškolske ustanove „Leptirić“ prisustvovali su Maja Kremić, nacionalna direktorka Fondacije, kao i predstavnici […]\nPodrška Evropske unije razvoju turizma Topole i Oplenca (FOTO)\nEvropska unija, koja od 2019. godine kroz projekat „EU za kulturno nasleđe i turizam“ radi na podizanju turističkih kapaciteta Istočne Srbije, odlučila je da od 2022. godine uključi u ovaj projekat i opštinu Topola u centralnoj Srbiji. U Topoli će biti revitalizovana Kraljevska vinarija na Oplencu, a dodelom bespovratnih sredstava pružaocima turističkih usluga, edukacijama u […]


Božićna čarolija: "Viva Vox" izvodi "Let it Snow" » Antrfile\nNaslovna VESTI Božićna čarolija: “Viva Vox” izvodi “Let it Snow”\nSamo desetak dana nakon “Star Wars” spektakla kojim je “Viva Vox” oduševio Srbiju i fanove planetarnog hita širom sveta, stiže novogodišnji poklon – novi spot za jednu od najpoznatijih božićnih pesama.\nFoto: Printskrin YouTube / Viva Vox\n“Viva Vox” hor ne prestaje da iznenađuje publiku svojim obradama. Ovog puta objavili su spot i obožavaoce poveli na muzički put kroz čaroliju numerom “Let it Snow”. Inače, ovu pesmu je hor prošle godine snimio za božićni album čuvene izdavačke kuće Sony. “Viva Vox” našao se među nekoliko izvođača sa ovog prazničnog CD-a za tržište Austrije, a posle učešća u najpopularnijem takmičenju horova Javnog servisa ORF – “Die große Chance der Chöre”.\nOvaj novogodišnji spot nastao je u saradnji sa Red & Blue studijom, što im već treći zajednički projekat sa ovih mladim umetnicima. A, nakon spotova za muziku iz filmova “La La Land” i “Star Wars”. Muzičku produkciju, kao i na svim prethodnim izdanjima hora, potpisuje ATTIC studios.\nInače, za doček Nove godine “Viva Vox” će nastupiti na gradskom trgu u Somboru. Pa, ko želi da u 2018. uplovi uz njihovoizvođenje pesama, eto, prilike.\nPrethodni članakNarodno pozorište: Održana premijera baleta “Evgenije Onjegin”\nSledeći članakPetar Grašo ima novi singl “Ako te pitaju”, u martu koncert u Beogradu


Popularna knjiga kosovske istorije uznemirila i Albance i Srbe :: Balkan Insight\n19 Jun 12 Popularna knjiga kosovske istorije uznemirila i Albance i Srbe\nKontroverzna knjiga istoričara Jusufa Budžovija razljutila je poklonike zvanične istorije u obe zemlje, ali autor knjige se ne kaje.\nAlbanski profesor sa Kosova je razljutio istoričare i iz Srbije i iz svoje domovine.\nU trilogiji o Kosovskoj istoriji koju je napisao Jusuf Budžovi, objavljenoj u februaru, piše između ostalog da su Albanci, a ne Grci, osnovali grad Troju.\nOn takođe insistira da je Kosovo bilo duhovni i kulturni centar Albanije milenijumima i naziva mitom tvrdnje Srbije da je ono nekada bilo središte srpskog srednjovekovnog carstva.\nSrpski zvaničnici rekli su da knjiga “nije zasnovana na činjenicama”. Neke od kolega sa Kosova su imale slične komentare, zbog čega je autora knjige Ministar obrazovanja Rame Buja izostavio iz programa obeležavanja 100 godina albanske nezavisnosti u maju.\nUprkos tome, ili možda upravo zbog toga, Budžovijeva knjiga se prodaje brzo. 12,000 kopija je već kupljeno, a planirano je da se na jesen objavi i izdanje na engleskom jeziku.\nP: Srpski zvaničnici kažu da je Vaša knjiga bez naučne osnove, da izostavlja Srbe i da opisuje Kosovo kao duhovni centar, i albansku državu. Kako ste odgovorili?\nO: Reakcija Srba na moju knjigu je bila očekivana, imajući u vidu njihovu poznatu hegemnističku politiku koja je nanela štetu njihovoj naciji kao i drugim tokom proteklih nekoliko decenija. Sada se ova istorija pokazala kao laž, upravo pomoću naučnih argumenata, koji su poznati čak i srpskim istoričarima.\nOptužbe da sam izostavio Srbe nisu istinite. Oni koji pogledaju moju knjigu videće da Slovene, kao i pojedinačno, Srbe, nisam izostavio, nakon što su se prvi put doselili u 12. veku. Prikazana je njihova istinska, objektivna uloga.\nTo su dokumentovali i mnogi srpski autori koji se ne slažu sa hegemonističkom koncepcijom srpskih akademika koji su od Vase Cubrilovica do Dobrice Ćosića sprovodili anti-albanski, antihrvatski i anti-bosanski program.\nCitiram Milana Budimira, Jeričeka i mnoge srpske i inostrane autore koji zauzimaju objektivan stav prema albanskoj i srpskoj strani, izbegavajući zamke mitova, gde se Kosovo naziva „kolevkom Srbije“ i „sedištem srpske crkve“.\nReći da su Albanci imali svoju ulogu u hrišćanstvu nije revizija istorije, nego stvarnost koju prihvata sav naučni svet.\nP: Kako komentarišete reakciju Slavenka Terzića, naučnog savetnika Instituta za istoriju Srpske akademije nauka i umetnosti?\nO: Reakcije Terzića i drugih, zasnovane su na predrasudama i pokazuju da oni ne mogu da podnesu naučnu istinu, posebno kada istina dolazi od istraživača albanskog porekla.\nDa imaju malo smisla za nauku imali bi strpljenja da pročitaju moju knjigu i suoče se sa naučnim argumentima, a ne da učestvuju u delovanju političkog taloga.\nPolitičke reakcije iz Instituta za istoriju Srpske akademije nauka i umetnosti pokazuju da nije bilo naučnog pristupa, samo političkog. Akademija koja je stavila nauku u službu hegemonističke politike je pokazala da ostaje u svom hegemonističkom stanju uma.\nIz tog razloga, nije iznenađenje da čak i posle međunarodne intervencije NATO-a 1999. kada su Kosovari bili žrtve genocida pod bivšim srpskim predsednikom Miloševićem, ova „nauka“ zadržava isti jezik i nastavlja da objavljuje knjige koje pozivaju na mržnju prema Kosovarima i Albancima.\nP: O čemu je ova knjiga, zašto ste odlučili da je objavite iz kojih razloga izgleda kako izgleda?\nO: Istorija Kosova je u tri toma: „Antika i Srednji Vek“, „Otomansko carstvo“ i „Od Londonske konferencije do međunarodnog protektorata“, i uključuje duhovnu istoriju Albanaca od antike do našeg vremena. Ova duhovna istorija takođe uključuje Slovene i Grke, ali vidi njihov dolazak u skladu sa novom stvarnošću.\nDo sada su mnoge studije prikazivale Albance bez naučne objektivnosti.\nTo se desilo i zbog toga što su Srbija, Crna Gora i Grčka nakon što su stekli nacionalnu nezavisnost u 19. veku, pokušali da obrišu etničku oblast Albanije, kako Albanci ne bi mogli da pronađu svoje mesto na karti Balkana.\nU prvom delu, antici, pokušao sam da povežem Ilirsku tezu [koja tvrdi da su Iliri predaci Albanaca] sa Pelaškom [koja tvrdi da su predaci Grka Pelazgi], dok u “Srednjem veku” proučavam Arberite [potomke Pelazga i Ilira] u kontekstu Vizantije.\nU ovoj tački je moje neslaganje sa srpskim istoričarima koji insistiraju na tome da su Albanci doseljnici iz Azije. Takođe, za ove istoričare, moja procena vremena u kome se dešava Otomansko osvajanje na Balkanu je neprihvatljiva. U ovom kontekstu, proces islamizacije Albanaca, kao i Hrišćana, sagledan je na različit način, gde Srbi nisu uvek tako „hrabri“ suparnici Turaka, nego vazali koji su mnogo spremniji na saradnju.\nTako da ovo i druga pitanja na koja se odgovara različito iz ugla današnjih stereotipa, grade okvir moje knjige „Kosovo“, koja predstavlja jednu kritičku istoriju ne samo u odnosu na velikosrpsku istoriju, već i odnosu na ideologije Prištine i Tirane.\nP: Da li ste zadovljni prodajom vaše knjige?\nO: Knjiga se toliko dobro prodaje da možemo reći da zaslužuje epitet „porodične knjige koja se mora imati“. Interesovanje za ovu knjigu je izvanredno, bez presedana u svim albanskim područjima, što dokazaju i tri reizdanja u tri meseca, kao i 12,000 prodatih primeraka.\nSada štampamo četvrto izdanje. Treba reći da se knjiga nije dobro prodavala samo na Kosovu, već od skoro i u Makedoniji, Albaniji i Crnoj Gori. Naročito u Makedoniji knjiga „leti“ sa polica.\nP: Kakva je bila reakcija Akademije nauka i umetnosti Kosova?\nO: Akademija nauka i umetnosti Kosova i druge naučne institucije – Institut za Istoriju, Institut za albanologiju i istorijsko odeljenje Univerziteta u Prištini – na žalost nisu raspoloženi za naučni pristup. Svojim „radom“ oni sebe isključuju iz nauke.\nNaši akademici i naučnici se bave pedagoškim pitanjima, predavanjem na privatnim fakultetima i većina njih su dobro plaćeni konsultanti vlade, a neki su ušli i u političke partije.\nNjima je ugodno da prepuste velika naučna pitanja idealistima čijim radom niko nije zadovoljan.\nP: Šta mislite o odluci Ministra obrazovanja Rame Buja da vas izostavi sa liste govornika na godišnjici albanske nezavisnosti?\nO: Ovom proizvoljnom akcijom, bez presedana u našoj zemlji do sada, Buja je poslao tri poruke međunarodnoj zajednici, Beogradu i Turskoj.\nPrvima je želeo da kaže da će trenutna politička klasa ostati u okviru Ahtisarijevog paketa, gde se Kosovo tretira kao multikulturalno društvo.\nBeogradu njegova poruka govori da će poštovati sporazum o predaji upravljanja hrišćanskim nasleđem Kosova Srpskoj pravoslavnoj crkvi; Turskoj ovo govori da mi i dalje prihvatamo intervencije Ankare pri reviziji istorije Otomanskog carstva.


Nedimović: Načelno dogovorena cena maline od 139,3 dinara | Nova Ekonomija\nBranislav Nedimović FOTO: N1\nSvake sezone jedna od glavnih vesti je cena maline, sukob proizvođača i otkupljivača i plasman naše robe na svetsko tržište. Proizvođačka cena maline načelno je dogovorena na 139,3 dinara.\nMinistar poljoprivrede Branislav Nedimović kaže da je jedan od otkupljivača već izašao sa cenom od 137 dinara.\nNajavio je i formiranje Operativnog tima koji će regulisati probleme koji se javljaju na tržištu oko otkupa maline.\nBranislav Nedimović je rekao je da je Nacionalni savet za malinu dosta radio prethodne godine, kao i da njega čine proizvođači, otkupljivači, predstavnici države i naučnih institucija.\n"Konačno smo došli do jednog zdravog, ispravnog načina razmišljanja. Koliko malina uopšte košta? Da nemamo stalno razmimoilaženja na sastancima košta ovoliko ili onoliko. Ova cena od 139 dinara to je za prinose do osam tona po hektaru", rekao je Nedimović.\n"Da bi sve funkcionisalo kako treba neophodno je da bude preko 12 tona po hektaru, da bi moglo u svakom trenutku da se kaže da spram prinosa može dobro da se zaradi", dodao je ministar.\nObjasnio je da se priprema rejonizacija Srbije kako bi mogle da se daju subvenicije tamo gde to ima smisla.\n"Tamo gde klimatski, geografski, tradicionalni uslovi kažu da tu treba da se radi, da tu usmerimo i subvencije da bude najveći i kvalitet i proizvodnja", rekao je Nedimović.\nIstakao je da su podaci o troškovima transprentni i dostupni na sajtu Ministarstva poljoprivrede.\n"Tačno se zna šta ulazi u strukturu troška, šta je to što jednog proizvođača košta da bi proizveo kilogram maline", rekao je Nedimović i dodao da u ovom trenutku 72 odsto troškova odlazi na radnu snagu.\nSa modernizacijom, uvođenjem novih tehnologija, novih sorti i novih načina obrade možemo da snižavamo te troškove kako bi ljudi koji se bave proizvodnjom maline mogli što više da zarade, istakao je ministar.\nVećina malinu proizvodi na maloj površini\nNaveo je da 59.000 gazdinstava u Srbiji poseduje do hektar maline.\n"To govori da jako puno ljudi proizvodi na maloj površini. Ono što je dobro u celoj toj priči je da jedna porodica može to da obere, njena zarada može biti mnogo veća od nekih 10, 20 donara po kilogramu", rekao je ministar.\nUkazao je da je sazrela svest svih da mora da se udružuju i da je neophodno učešće svih u procesu.\nNaveo da je Srbija prošle godine izvezla 108.000 tona maline, 2017. je izvezla 90.000 tona, a 2016. godine 82.000 tona.\nMalinari se udružili u Savez poljoprivrednih udruženja


Han: Zabrinut zbog pritisaka na RTCG - Svet - Dnevni list Danas\nPočetna » Svet » Han: Zabrinut zbog pritisaka na RTCG\nHan: Zabrinut zbog pritisaka na RTCG\nEvropski komesar za proširenje Johanes Han poručio je da je zabrinut zbog pritiska na Javni servis Crne Gore, ali i napade na novinare, navodeći da budno prati sva dešavanja u oblasti slobode medija u Crnoj Gori.\n0Piše: FoNet 22. februara 2019. 20.42\n„Budno pratim situaciju u oblasti slobode medija. Zabrinut sam zbog pritiska na Javnog emitera, zbog napade na novinare, te sajber napada“, rekao je Han, navodeći kako očekuje da će pravdi biti privedeni počinioci napada na novinarku Vijesti Oliveru Lakić, prenosi RTCG.\nHan je, na konferenciji za novinare s premijerom Duškom Markovićem, rekao da „svi imaju odgovornost“ i da bi svi trebalo da se uzdrže od napada. Han je ocenio je da parlamentarni bojkot nije evropski način rešavanja različitih mišljenja, uz žaljenje zbog usporenosti rada Privremenog odbora za reformu izbornog zakonodavstva.\n„Politička debata mora da se odvija u parlamentu, parlament je forum gde se o svemu treba razgovarati. Obično se to ne radi na ulici. Mogu postojati razlozi da se povremeno izađe na ulicu, ali treba biti svestan da se politilčka debata treba odvijati u parlamentu“, rekao je Han. Veoma je važno, kako je rekao, da Crna Gora intenzivira rad na uspostavljanju bilansa rezultata i na donošenju opipljivih rezultata u oblasti borbe protiv organizovanog kriminala i korupcije. On je rekao da su ga kontaktirali organizatori protesta da se sa susretne i sa njima, ali, kako je rekao, to neće biti moguće, zbog ranijeg odlaska iz Podgorice.\n„Ali ću zamoliti šefa Delegacije EU u Podgorici Aiva Orava da to učini“, rekao je Han. (\nCrna Gora, EU, Johanes HanBeograd


Lorenco: Neće biti nikakvog zida - Moto GP, Auto Moto\nHotSport»Auto Moto»Moto GP»Lorenco: Neće biti nikakvog zida\nLorenco: Neće biti nikakvog zida\n| 2012-12-20T19:34:19+02:00\t20. dec 2012. 19:33|0 komentara\nHorhe Lorenco kaže da neće biti nikakvog ponavljanja epizoda iz prošlosti kada je zbog velike netrpeljivosti između njega i Rosija bilo velikih problema u timu, posle kojih je italijan čak i prešao u Dukati.\nRosi je već uveliko bio lider tima kada je 2008. godine stigao Lorenco i posle dve dobre sezone, Rosi se pobunio zbog činjenice da je Lorencu dat isti status kao i njemu. Animuzitet dvojice vozača je kulminirao kada je u garaži sagrađen zid koji je fizički odvojio dva tima unutar Jamahe, a Lorenco je osvojio svoju prvu titulu 2010, kada je Rosi odlučio da pređe u Dukati. Sada kada je Lorenco prvi vozač Jamahe, on pozdravlja povratak Rosija u tim koji insistira da u tim dolazi kao drugi vozač.\nMasao Furusava, vodeća figura Jamaha tima kojoj mogu da zahvale projekat YZR-M1 nedavno je rekao da bi uparivanje ove dvojice ponovo, moglo da izazove gomilu problema, ali Lorenco to odbacuje.\n„Verovatno je prevelika buka napravljena oko tog zida i njegove važnosti. Ovo je veoma individualan sport i svakoga ponaosob treba da interesuje njegov posao. Nije ovo baš kao kada igrate basket ili fudbal. U svakom slučaju, nema veze… neće biti nikakvog zida ovog puta“\nRosi je testirao Jamahu u novembru i izjavio da su mu prvi dani u Japanskom timu dali osećaj kao da nikada nije ni odlazio iz njega…


Zovem se Vejin Nikola i "Tri zvezde" sam registrovao 2013 godine, ali sam se pre toga deset godina bavio radovima na izradi i održavanju sajtova . Širok spektar delatnosti mi je omogućio stvaranje iskustva kako u servisiranju računara, tako i u radu na Internetu.\nU poslednje vreme je akcenat uglavnom na kreiranju sadržaja za sajtove i promociji tih sadržaja nakon objavljivanja. Pružam i mogućnost savetovanja vezana za veb sajtove, kako za izradu novih tako i za povećavanje posećenosti onih koji su već napravljeni.\nKako sam jedini zaposleni u firmi, a posao oko izrade sajta i njegove promocije je veoma raznovrstan, aktivno sarađujem sa većim brojem saradnika iz raznih oblasti. Ukoliko se već bavite radom na internetu, javite se pa možda dogovorimo neku saradnju.\nKoristim savremena tahnološka rešenja, pratim novosti na tržištu i brzo usvajam nove tehnike i tehnologije koje nakon toga ubrzo počinjem da primenjujem na tekućim projektima. Prilikom rada svaki deo posla je jasno određen, da bi se znalo tačno na čemu se radi.\nKontakt "Tri zvezde"


eu.me - Pregovaračka grupa\nPregovaračka grupa je zadužena za stručni i tehnički nivo pregovora sa institucijama i državama članicama Evropske unije, za sva pregovaračka poglavlja pravne tekovine Evropske unije. Pregovaračka grupa razmatra i utvrđuje predloge pregovaračkih pozicija i za svoj rad odgovara Vladi.\nPregovaračku grupu čine glavni pregovarač, zamjenici glavnog pregovarača i članovi Pregovaračke grupe zaduženi za pojedina poglavlja pregovora – pravne tekovine. Članove Pregovaračke grupe zadužene za pojedina poglavlja imenuje i razrješava Vlada, na predlog glavnog pregovarača. Članovi Pregovaračke grupe pružaju stručnu podršku glavnom pregovaraču u pregovorima, učestvuju u pregovorima po nalogu glavnog pregovarača, sa šefovima radnih grupa koordiniraju rad radnih grupa za pripremu pregovora po pojedinim poglavljima - pravne tekovine Evropske unije i izrađuju nacrte pregovaračkih pozicija.\nViše iz ove kategorije « Državna delegacija Kancelarija za podršku glavnom pregovaraču »


Cena građevinskog materijala već je drastično porasla, procenjuje se u proseku za oko 40 odsto, pojedini proizvodi poskupeli su i više, a epilog su i skuplji majstori i skuplji kvadrat, prenosi Blic.\n"Poskupelo je čini se sve, od četke za krečenje, do crepa. Trgovci nam kažu da im dobavljači gotovo svakodnevno najavljuju poskupljenja i da je reč o robi iz uvoza, najčešće iz Kine koja je išla i do 40 odsto više, ali i iz Evrope. Sada najavljuju novo poskupljenje čelika, a znajući koliko on učestvuje u gradnji treba očekivati i veću cenu kvadrata", rekao je nedavno jedan beogradski preduzimač.\n"Pandemija je najviše uticala na cenu građevinskih materijala, ali je poskupela i radna snaga. Ipak, sve je na investitorima. U slučaju da tražnja ostane na ovom nivou ili se poveća, cena kvadrata će proporcionalno ići gore. Plašim se da će cene materijala i radova nastaviti da rast. S druge strane, ako tražnja padne pašće i cena", rekao je Rodić za "Blic" i kao glavni faktor poskupljenja građevinskog materijala naveo je to što je naša država zavisna od uvoza ove robe.\nSvakako treba imati u vidu da cena po kvadratu u nekim delovima Beograda iznosi čak nekoliko hiljada evra, dok je na nekim lokacijama još uvek moguće naći cifru od 800 do 1.000 evra. To su Miljakovac, Železnik, Mirijevo, Borča, Petlovo Brdo.\ncena stana povećanje cena cena nekretnina cena nekretnina u Srbiji


Smenjena direktorka Higijenskog zavoda - Vesti - Reportaža/Srbija - ALO!\nSmenjena direktorka Higijenskog zavoda\nAutor: | 06.03.2015 - 10:08:00h | Komentara: 0\nPosle jednočasovnog štrajka upozorenja i izveštavanja medija,Ministarstvo zdravlja razrešilo je funkcije direktora Zavoda za javno zdravlje u Vranju dr Eržiku Antić(SNS).\nProtest u Higijenskom zavodu | Foto: V. P.\nRešenjem resornog ministarstva, koje je u vranjski higijenski zavod stiglo 6. marta, za v.d. direktora imenovana je dr Milena Mišić (SNS).\nPredsednik Novog sindikata dr Jovica Stojanović izjavio je da će zvanična primopredaja direktorske dužnosti biti obavljena 9. marta.\nDoktorka Milena Mišić,koja je u Zavodu za javno zdravlje od 2002. godine, ima podršku Novog sindikata i SNS-a.Dosadašnjoj direktorki ustanove sa 119 zaposlenih dr Eržiki Antić istekao je četvorogodišnji mandat još u februaru 2013. godine. Ni posle dva konkursa Zavod za javno zdravlje nije dobio direktora.\nNa protestnom skupu održanom 3. marta pobunjeni članovi Novog sindikata zahtevali su od resornog ministarstva kao osnivača da smeni dr Erćiku Antić,imenuje novog v.d.direktora i izabereUpravni i Nadzorni odbor.\n- Prema našim saznanjima, higijenski zavod grca u gubicima od 20 miliona dinara. Zaposlenima nije isplaćeno šest zarada, a nisu dobili ni troškove za prevoz i jubilarne nagrade. Zbog nefunkcionisanja organa upravljanja nije se znalo koliko i gde se troše pare ustanove. Za kafansku reprezentaciju prošle godine potrošeno je preko dva miliona dinara, a za dnevnice za službena putovanja više od 716.000 dinara. Članovima Upravnog i nadzornog odbora isplaćeno je preko1,3 milion dinara - rekao je dr Jovica Stojanović.\nPredsednik Štrajkačkog odbora dr Svetlana Stojanović naglasila je da su se članovi Novog sindikata mnogo ranije potpisima izjasnili za smenu dr Erćike Antić, ali da su upozorenja i apeli tek sada urodili plodom.\nDoktorka Stojanović potvrdila je da je dr Erćika Antić neistomišljenicima i pobunjenim sindikalcima pretila otkazima i širila strah među zaposlenima.


Privilegija za Radnički ili Partizan: Start od drugog kola kvalifikacija - SPORTSKI ŽURNAL\nPrivilegija za Radnički ili Partizan: Start od drugog kola kvalifikacija\n13 maj, 2019 2\nPobednik Kupa Srbije kvalifikacije za Ligu Evrope počeće od drugog kola, a ne od prvog kao prošle sezone\nNaša zemlja je 25. po koeficijentu na UEFA rang listi, što jednom od tri tima u borbama za slabije kontinentalno takmičenje donosi kasniji start.\nUkoliko pehar u najmasovnijem nadmetanju osvoji Crvena zvezda poziciju pobednika kupa zauzeće Radnički, drugoplasirani tim iz šampionata. To znači da je Nišlijama za takav status potrebno da uđu u finale, a Partizanu da osvoji trofej.\nTermini utakmica drugog kola kvalifikacija za Ligu Evrope su 25. jul i 1. avgust. Radnički ili Partizan dakle, uz Čukarički, na međunarodnoj sceni počeće u prvom kolu predtakmičenja 11. i 18. jula.\nNaravno, sve pod uslovom da Mladost ne napravi senzaciju, odnosno da najpre u polufinalu ne eliminiše Crvenu zvezdu posle poraza od 4:1 u Beogradu, a potom i osvoji Kup.\nU tom slučaju, Mladost bi evropske kvalifikacije krenula od drugog kola kao osvajač Kupa, a Radnički i Partizan ili Čukarički od prvog.\nbebic04 · 13 maj, 2019 11:03\nxa xa xaaaaaaa\nBojan · 13 maj, 2019 21:14\nSve je to džaba, jer naša privilegija je da nemamo kvalitetne timove da bi igrali u Evropi, sem možda Zvezde, koja već sada pravi planove i dovodi igrače za sledeću sezonu, U Partizanu svi spavaju, kao da je zima, pa su utonuli u zimski san. Pa onda dva dana pred pripreme ili dan pred, kupe sve i svašta samo da ih ima na platnom spisku i broju, a ne bi mogli da igraju ni za Dunavac, Šećeranac ili Polet.


Obradović pred Budućnost: Neki igrači neće da trče - Izazov\nRadio-televizija Srbije\t 9. maja 2022. 15:52\n"Tuguješ i živiš do prve sledeće utakmice. Nažalost, imali smo veliku pazu posle Burse, dao sam ekipi pauzu da se osveži i zaboravi na sve ono što se dogodilo", izjavio je Obradović.\n"Dva puta smo ih pobedili ove sezone, igrali smo u Beogradu i Podgorici na sličan način. Najvažnija je želja, motivacija, a naravno i mali detalji koji su ključni u ovakvim utakmicama. Plej-of je takav da moraš da dođeš do dve pobede, a prva utakmica je ključna".\nObradović je otkrio da je kapiten Rade Zagorac "održao sastanak sa saigračima", a Zagorac je dodao da je duel protiv Podgoričana pravi test.\n"Kvalitetan protvnik, imaju visoke ambicije, došli su do plej-of i ne verujem da žele tu da se zaustave. Imamo odgovornost prema sebi da nešto što smo radili 10 meseci kapitalizujemo. Ovo je pravi test za ovu ekipu i vreme je da ostvarimo ambiciju", izjavio je Zagorac.\nUtakmica između Partizana i Budućnosti igra se utorak od 19 sati u dvorani "Aleksandar Nikolić".


Evropska poslanica Tanja Fajon potvrdila je da je zvanični Beograd tražio njeno izuzeće u dijalogu evropskih i srpskih parlamentaraca i ocenila da je to neprihvatljivo za Brisel jer Evropska unija ima jasna interna pravila o predstavljanju.\nFajon je za televiziju Nova S rekla da će više detalja o nastavku tih razgovora biti poznato u četvrtak, 28. januara, posle dogovora predsednika Skupštine Srbije Ivice Dačiča i predsednika Spoljnopolitičkog odbora Evropskog parlamenta (EP) Dejvida Mekalistera (David McAllister).\n"Nisam to čula od predsednika (Srbije Aleksandra) Vučića, već mi je Mekalister preneo svoj razgovor sa Dačićem, koji je tražio da ja ne budem više učesnik u tom dijalogu. To je neprihvatljivo za nas jer Evropska unija i mi u Evropskom parlamentu imamo naša interna pravila predstavljanja", navela je ona.\n"Mi smo spremni za te razgovore i hteli bismo da budu što je pre moguće. Moramo sa Dačićem da razgovaramo ko će biti pregovarači i kako će teći dijalog. Zbog epidemije se ne može putovati, pa ćemo razgovore početi onlajn", dodala je ona.\nOdbacila je primedbe da ti razgovori ugrožavaju suverenitet Srbije.\nFajon je 14. januara izjavila da je interes EU da dijalog vlasti i opozicije u Srbiji bude što pre nastavljen i da su u Evropskom parlamentu zabrinuti jer još nije poznato ko će učestvovati u tim razgovorima.\nOna je za televiziju N1 navela da je naredni korak sastanak sa predsednikom Skupštine Srbije Ivicom Dačićem, s kojim je do sada razgovarao jedino predsedavajući Spoljnopolitičkog odbora EP Dejvid Mekalister i izrazio podršku nastavku dijaloga.\nTanja Fajon, predsednica Odbora Evropskog parlamenta za stabilizaciju i pridruživanje Srbije Evropskoj uniji i Vladimir Bilčik, izvestilac EP za Srbiju, bili su posrednici u pregovorima između vlasti i opozicije u Srbiji o izbornim uslovima nekoliko meseci pred parlamentarne izbore, u junu prošle godine. Deo opozicije u okviru tadašnjeg bloka Savez sa Srbiju, odlučio je da izbore bojkotuje.\nKrajem oktobra prošle godine Fajon i Bilčik poslali su pisma predsedniku Skupštine Srbije Ivici Dačiću u kojima su izrazili nadu da će se s njim uskoro sastati, kako bi razgovarali o narednim koracima i ponovnom pokretanju međustranačkog dijaloga između vlasti i opozicije o izbornim uslovima.\nDačić, koji je i lider Socijalističke partije Srbije (SPS), koalicionog partnera vladajuće Srpske napredne stranke (SNS), poručio je 4. novembra prošle godine, tokom Kolegijuma sa potpredsednicima Parlamenta i šefovima poslaničkih grupa, da to nije hitno pošto su vanredni parlamentarni izbori najavljeni za dve godine.\nBilčik je u novembru prošle godine, u nacrtu izveštaja o Srbiji naveo da je izborni proces bio efikasan, ali da ostaje zabrinutost zbog dominacije vladajućih stranaka, uključujući i u medijima.\nPredsednički i vanredni parlamentarni izbori u Srbiji predviđeni su za april 2022. godine.


Никола Никодијевић: Планом регулације зелених површина Београд ближи кандидатури за Зелену престоницу Европе | Socijalistička partija Srbije\nNikola Nikodijević: Planom regulacije zelenih površina Beograd bliži kandidaturi za Zelenu prestonicu Evrope Beograd\nseptembar 12, 2019 u 13:10\nNakon što je na poslednjoj sednici Skupštine Grada Beograda usvojen Plan generalne regulacije zelenih površina, predsednik Skupštine grada Nikola Nikodijević obišao je jezero Trešnja gde se sistemom plutajućih ostrva revitalizuje ovo jezero.\nObilasku su prisustvovali i sekretarka za zaštitu životne sredine Ivana Vilotijević, kao i stručnjaci iz Instituta za šumarstvo dr Nevena Čule, dr Tatjana Ratknić i dr Aleksandar Lučić.\nNaziv projekta je „Revitalizacija jezera na lokalitetu Trešnja postavljanjem Sistema plutajućih ostrva”, a tim povodom Nikodijević je istakao da je postavljanje ovog sistema veoma značajno za oživljavanje izletišta Trešnja i da su ga Sekretarijat za zaštitu životne sredine i Institut za šumarstvo kao takvog i prepoznali.\n– Ovaj lokalitet ima dobar potencijal za primenu ekološki prihvatljivog i ekonomski isplativog rešenja za pročišćavanje zagađene vode sistemom plutajućih ostrva. Ona imaju multifunkcionalni značaj za pročišćavanje i obnavljanje biodiverziteta, zatim poboljšanje estetike prostora i stvaranje lepšeg prostora za rekreaciju i odmor – rekao je predsednik Skupštine grada i dodao da je ovo jedan od primera kako će se primenjivati plan o regulisanju zelenih površina u gradu.\nOn je podsetio da će se prema usvojenom planu očuvati postojeće šume i zelene površine, unaprediti zelene površine lošijeg kvaliteta, kao i da će se obezbediti lokacije za podizanje novih šuma i ozelenjavanje.\n– Realizacijom plana, Beograd će biti bogatiji za oko osam hiljada hektara šuma i javnih zelenih površina, a ukupna pokrivenost Beograda šumama i zelenim površinama biće povećana na skoro 23 odsto. Kada oformimo zelene površine, otvoriće se mogućnost za korišćenje fondova Evropske unije i sve to će pozitivno uticati na kandidaturu našeg grada za „Zelenu prestonicu Evrope” – rekao je Nikodijević.\nPrema njegovim rečima, ključni ekonomski efekti zelenih površina u gradu uticaće na uštedu energije.\n– Najvažniji efekat je apsorbovanje velike količine ugljen-dioksida iz vazduha, a pozitivno će se odraziti na temperaturu i vlažnost vazduha, smanjenje buke, erozije tla i drugo – rekao je Nikodijević.


Ohrid: U tuči ubijen turista iz Srbije\nKrivične prijave za "ubistvo na svirep način" podnete su protiv osam osumnjičenih za ubistvo srpskog državljanina Dejana Novakovića u Ohridu, saopštila je danas policija u Skoplju.\nPortparol policije Ivo Kotevski izjavio je na konferenciji za novinare da je od osam osumnjičenih sedam Makedonaca, koji su privedeni i jedan Srbin, koji je u bekstvu.\nKotevski je dodao da je prema istrazi veštaka sudske medicine smrt Novakovića (34) nastupila udarcem po grudima tvrdim predmetom.\nPortparol je naveo da je jedan od okrivljenih pokušao da izbriše video materijal na kojem se videla tuča kao i tragovi krvi i dodao da su među privedenima i osobe iz obezbeđenja kluba Havana gde se dogodilo ubistvo.\nKotevski je naveo da je izvršen pretres kuća svih osumnjičenih i da im je uzet uzorak za DNK analizu.\nPrema njegovim rečima, juče je privedeno 30 osoba, ali je sedam zadržano.\nU tuči je Novakovićev prijatelj Goran Perić lakše povređen. Lakše je povređen i vlasnik kluba M.K koji je takođe saslušan.


MOSKOVSKI GAMBIT - Jugoslavija, SSSR i prodor Trećeg rajha na Balkan 1938 - 1941. | Clio\nMOSKOVSKI GAMBIT - Jugoslavija, SSSR i prodor Trećeg rajha na Balkan 1938 - 1941.\npretplata je završena 30. septembra\nOva knjiga stručnoj javnosti nudi jasan i pouzdan pregled događaja u vezi sa spoljnom politikom jugoslovenske kraljevine i njenim međunarodnim položajem u predvečerje Drugog svetskog rata i neposredno po njegovom izbijanju.\n(Beograd, 1981) jedan je od najznačajnijih srpskih istoričara novije generacije. Njegova stručna interesovanja prevashodno su usmerena ka izučavanju istorije Jugoslavije i Evrope u XX veku, istraživanju istorije Hladnog rata i istraživanju moderne istorije Balkana iz perspektive međunarodne politike. Objavio je knjige: Jugoslavija i Suecka kriza 1956-1957, Jugoslavija, Albanija i velike sile 1945-1961, Vašingtonska konferencija 1951. iJugoslovensko-sovjetske vojne suprotnosti (1947-1957). Vanredni je profesor na Katedri za istoriju Jugoslavije na Odeljenju za istoriju Filozofskog fakulteta u Beogradu.


Agroupozorenje :: I dalje traje rizik od infekcija kovrdžavosti lista u pojednim regionima\nI dalje traje rizik od infekcija kovrdžavosti lista u pojednim regionima [15.02.2016]\nu fazi pucanja pupoljaka ("zelene tačke") za sada samo u regionima južnog Banata, Smedereva i na južnim obroncima Fruške Gore. Sa druge strane nestabilno vreme, sa učestlim padavinama se nastavlja i ove nedelje. To znači da se period povoljan za infekcije od prouzrokovača kovrdžavosti lista (Taphrina deformans) nastavlja. Za preporuku je:\nU regionima i zasadima gde je se breskva nalazi u fazi zelene tačke, a nisu rađeni tretmani fungicidima u poslednja 4 dana, da se ponovo urade tretmani sa preparatima na bazi bakra ili Delan 0,1% ili Odeon 0,3% ili na bazi cirama (0,35%). Ako se konstatuje pojava "zelene tačke", a nije urađen tretman pre kiše, u roku od 48 sati od početka kiše uraditi tretman sa preparatima na bazi dodina.\nU regionima Bačke, srednjeg i severnog Banata, Rudnika, Čačka... odnosno gde još nije počelo otvaranje pupoljaka, za preporuku je da se ponovo urade tretmani samo sa bakarnim preparatima, ako to u poslednjih 7 dana nije urađeno.


Smederevka na 37-om Trofeju "Mladosti" u Zagrebu - SDCafe.rs\nHome\tInfo\tSmederevka na 37-om Trofeju “Mladosti” u Zagrebu\nSmederevka na 37-om Trofeju “Mladosti” u Zagrebu\nAna Alentijev, najbolji strelac Streljačke družine „Smederevo“ osvojila je deveto mesto na 37. Trofeju „Mladosti“ u Zagrebu.\nNa ovom izuzetno jakom međunarodnom turniru u seniorskim kategorijama puškom i pištoljem, na kome su nastupali strelci iz šest zemalja, naša mlada takmičarka ostvarila je dobar rezultat od 373 kruga (po serijama 93, 97, 90, 93). Ana je pucala dobro, ali joj nedostajalo snage da izdrži visok ritam. Sve vreme je bila u gornjem delu tabele koji je vodio u finale, međutim kod 36-og hica pala je na deveto mesto na kome je i završila takmičenje. Samo krug joj je nedostajao da se plasira u finale u koje su se plasirale sve tri reprezentativke Srbije Zorana Arunović (Crvena zvezda), Bobana Veličković (Bor 030) i Jasna Šekarić (Crvena zvezda) i to na prva tri mesta. Na kraju finala pobedila je Zorana Arunović, Jasna Šekarić je osvojila šesto, a Bobana Veličković sedmo mesto. Od srpskih pištoljašica nastupila je još mlada Lea Aleksić (Novi Beograd Ušće), koja se plasirala na 21. mesto. Ukupno je nastupilo 28 takmičarki u ovoj konkurenciji.\nTrener Boban Marinković kaže da je zadovoljan Aninim nastupom u Zagrebu i dodaje: nastavićemo da treniramo naporno i nadam se da ćemo na sledećem takmičenju imati malo više sreće. Ana polako podiže formu i iz takmičenja u takmičenje njeni rezultati rastu.\nAni već sledećeg vikenda predstoje dva nastupa na 38. Internacionalnom prvenstvu Beograda koje će se održati od 13. do 15. decembra 2013. godine u sportskoj dvorani „Hala sportova” na Novom Beogradu. Prvog dana nastupiće u svojoj juniorskoj kategoriji za Trofej Beograda, a sledećeg dana u seniorskoj kategoriji za Veliku nagradu (Grand Prix) Beograda.\nVikend posle ovog, tačnije, 21. decembra na strelištu u Smederevu, održaće se treće, poslednje kolo kupa Streljačkog saveza Srbije. Posle tri kola Kupa po 8 najboljih strelaca u svim kategorijama plasiraće se u finale koje će se održati naredne godine u februaru. Ana Alentijev se sa jednom pobedom i jednim drugim mestom u prva dva kola kupa i ukupno 18 bodova plasirala u juniorsko finale, a izvesno je i finale u seniorskoj kategoriji gde posle dva kola ima 7 bodova i nalazi se na četvrtom mestu.\nAleksandar Cvetković na kupu “Dubai 2013” učestvovao za Crnu Goru\nOd Majdana prave deponiju i niko ne reaguje


Pobunjenici na jugu Sirije javili da su propali pregovori s Rusima\nBeta 4. jula 2018. 18:50\nPobunjenici na jugu Sirije objavili su danas da su propali pregovori sa Rusima, saveznicima sirijskih vlasti, o sudbini pobunjeničkih zona u južnoj sirijskoj oblasti Deri, koja je na meti ofanzive provladinih snaga.\n„Neuspeh pregovora s ruskim neprijateljem“, napisala je na svom Tviter nalogu grupa koja okuplja različite frakcije pobunjenika na jugu Sirije.\nPortparol te grupe Ibrahim al Dažbavi rekao je za Frans pres da „pregovori nisu doveli ni do kakvih rezultata“ i dodao da nikakav novi datum za nastavak pregovora nije odredjen.\nRusi i pobunjenici razgovaral su juče i danas o postizanju dogovora za južnu oblast Dera, gde su sirijske vlasti pokrenule ofanzivu 19. juna.\nVojna operacija omogućila je snagama sirijskog predsednika Bašara al Asada da preuzmu velike delove provincije Dera i izazvala ogroman broj raseljenih iz te oblasti.\nPobunjenici su danas vodili drugi dan razgovore s ruskim oficirima oko mirovnog sporazuma u južnoj Siriji prema kome bi trebalo da polože oružje i dozvole ruskoj vojnoj policiji da udje u gradove pod kontrolom pobunjenika.\nPortparol pobunjenika Ibrahim Al Džabavi je rekao da su pobunjenici doneli za pregovarački sto njihov odgovor na spisak ruskih zahteva koji uključuju polaganje oružja i rešenje statusa pobunjenika u sporazumu kojim bi se okončale borbe.\nRuski zahtevi su prvo predati pobunjenicima u subotu, na šta su oni reagovali napuštanjem sastanka i ocenili ih kao ponižavajuće. Zatim je Jordan ubedio tim pobunjenika da se vrati za pregovarački sto, preneli su diplomatski izvori.\nU toku bilateralni sastanci ministara i kineskih partnera\nIzetbegovićo odnosima Srbije i Hrvatske prema BiH\nI zvanično – Meng Hongvej primao mito, izbačen iz partije\nVeber: Bio bih srećan kada bi Velika Britanija ostala u EU\nKiša bi mogla dodatno da ugrozi Notr Dam, pa je prekrivaju\nIzgradnjom parka u Borči, SR glavni teh. partner Kine u Evropi\nBD: Zakupci ponovo sprečili rušenje objekata\nKompanije za preradu hrane dobile pisma sa opasnim sadržajem\nLondonska policija istražuje snimke napada u Kolombu\nViše od 50 žrtava poplava u Južnoj Africi\nI zvanično – Meng Hongvej primao mito, izbačen iz…\nIzgradnjom parka u Borči, SR glavni teh. partner Kine u…


maglaj.net - VIJESTI - U Svetištu Leopolda Mandića uređuje se pristupni put (FOTO)\nU Svetištu Leopolda Mandića uređuje se pristupni put (FOTO)\nFederalno ministarstvo prostornog uredjenja osiguralo 20.000 KM\nU Svetištu Leopolda Mandića u toku su pripremni radovi u okviru realizacije projekta uređenja crkvenog dvorišta. Trenutno se vrši priprema terena za postavljanje asfalta od ulazne kapije do dvorišta, a projekat sa 20.000 KM finansira Ministarstvo prostornog uređenja Federacije BiH na čijem je čelu Josip Martić.\n„Sredstva koja smo dobili biće dovoljna da se asfaltira pristupni put. I ovaj projekat doprinijeće da Svetište ljepše izgleda. Planirano je i postavljanje nove ograde, ali to će ipak sačekati drugi projekat i nova sredstva“, rekao nam je u razgovoru Josip Jelić, župnik maglajske župe.\nInače, Svetište Leopolda Mandića u Maglaju jedno je od pet zvaničnih svetišta Vrhbosanske nadbiskupije.


Srebrenička lista: Bili su pod direktnom Mladićevom komandom\nNa spisku više od 20.000 osoba povezanih sa genocidom u Srebrenici koji je predat njemačkim vlastima nalaze se i pripadnici 65. zaštitnog motorizovanog puka, koji je bio pod direktnom komandom ratnog zločinca i komandanta Vojske RS Ratka Mladića.\nRamiz Salčin: Bio je vizionar, veliki borac, patriota i čovjek\nČlanovi porodice, prijatelji, predstavnici lokalne i kantonalne vlasti, saborci Ramiza Salčina, komandanta Teritorijalne odbrane Novi Grad, polaganjem cvijeća na spomen-obilježje u Saraj Polju obilježili su 26. godišnjicu od njegove pogibije\nIzetbegović: Jačanje Turske i njenog lidera očigledno smeta mnogima\nAleksandar Trifunović: Dodik je od Vučića dobio zadatak...\nBanjalučki novinar i urednik Aleksandar Trifunović komentirao je na društvenim mrežama najnovije poruke čelnika bh. entiteta RS Milorada Dodika u kojima, u nastojanju da očuva vlast po svaku cijnu, do neslućenih razina diže tenzije u zemlji i regionu.\nPotpredsjednik Republike Srpske Ramiz Salkić izjavio je sinoć na tribini u Modriči da je Vlada tog bh. entiteta stavljanjem van snage izvještaja Komisije za istraživanje događaja u i oko Srebrenice od 10. do 19. jula 1995., koji je usvojen 2004., a pozivajući se na zasjedanje NSRS, prekršila Ustav entiteta i ustavnu proceduru donošenja zakona i drugih akata u zakonodavnim tijelima entiteta.\nIzborni slogan SDA „SNAGA NARODA“


Press Online :: Zdravlje :: “Tuširam se jednom nedeljno i ništa mi ne fali”\n“Tuširam se jednom nedeljno i ništa mi ne fali”\nKolumnista britanskog lista Guardian, pisac i ekolog Donakad Mekarti smatra da se ljudi preterano često tuširaju i da za tim uopšte nema potrebe.\n“Kada sam bio dete, kupali smo se jednom nedeljno. Nismo bili neka štrokava porodica – tako se živelo šezdesetih i nešto se ne sećam neprijatnih mirisa. Do doba kada sam mogao da se smatram odraslim čovekom, tuširao sam se svaki dan. Sada uviđam da je trebalo da se držim starog principa.\nProsečno desetominutno tuširanje zahteva 60 litara vode, a kupanje u kadi oko 80 litara”, objašnjava Mekarti, koji se sada tušira jednom nedeljno, dok svakodnevno pere samo pazuh i intimne delove tela.\nOn to, kako kaže ne čini samo zbog ekologije, nego i zbog toga što veruje da često tuširanje nije zdravo.\n“Toga sam postao svestan tek kad sam primetio da je koža mog prijatelja ozbiljno oštećena zbog preterivanja u korištenju sapuna. Morao je da se maže apotekarskim kremama do kraja života. Prema mišljenju dermatologa Džošue Zajhnera, roditelji treba da prestanu da kupaju bebe i decu svakog dana, jer im zbog toga koža postaje osetljivija.\nLekari kažu i da preterana upotreba sapuna uklanja prirodna zaštitna ulja i dobre bakterije u koži, što može dovesti do dermatitisa. Što neko duže ostaje pod tušem, to se više masnoće iz kože uklanja. Jedinu korist od toga imaju kompanije koje prave higijenske proizvode”, smatra mekartni.\n“Mislim da je moja navika da se svakodnevno tuširam posledica usađenih kulturnih normi, a ne zbog bilo kakve stvarne potrebe. Jasno je da često moramo prati ruke, ali naša koža ima prirodne mehanizme čišćenja i samo neki delovi tela poput pazuha, stopala i intimnih delova proizvode neprijatne mirise, ako se ne operu”.\nŠta vi mislite: koliko često ljudi treba da se tuširaju?


Završeni radovi na sanaciji saobraćajnica u ulicama Himze Polovine i Safeta Pašalića\nNačelnik Općine Centar dr. Nedžad Ajnadžić je u petak, 28. augusta 2020. godine zajedno sa predsjedavajućom Općinskog vijeća Karolinom Karačić, vijećnikom Ahmedom Gerinom, pomoćnikom za investicije, komunalni razvoj i planiranje Samirom Šehovićem, savjetnikom Mustafom Resićem i saradnicima obišao lokalitet gdje su u proteklih nekoliko dana okončani radovi na sanaciji saobraćajnica u ulicama Himze Polovine i Safeta Pašalića.\nRadove na sanaciji pomenutih saobraćajnica u cjelosti je finansirala Općina Centar koja je za ovu namjenu izdvojila 568.000 maraka, i to 198.000 maraka za sanaciju saobraćajnice u Ulici Safeta Pašalića, te 370.000 maraka za sanaciju saobraćajnice u Ulici Himze Polovine. Za izvođača radova, nakon provedene tenderske procedure, odabrana je građevinska firma „Bosman“.\nPrilikom obilaska pomenutog lokaliteta načelnik Ajnadžić je izrazio zadovoljstvo zbog okončanja radova i prije predviđenog roka.\n-Na području svih mjesnih zajednica realiziramo projekte sanacije cestovne infrastrukture, a u proteklih nekoliko dana smo u naselju Breka okončali radove na sanaciji saobraćajnica u ulicama Himze Polovine i Safeta Pašalića. Sa radovima nastavljamo i ubuduće. Osim ovih saobraćajnica, u toku su radovi na sanaciji saobraćajnice u Ulici Braće Begić na Koševskom brdu, a planiramo uskoro započeti radove na sanaciji saobraćajnica u ulicama Nusreta Šišića Dede, zatim Hasana Bibera, kao i Halida Kajtaza, pojasnio je Ajnadžić.\nPredsjedavajuća Karačić podsjetila je da Općinsko vijeće Centar svesrdno podržava projekte koji imaju za cilj poboljšanje infrastrukture na području ove lokalne zajednice.\nJedna od stanovnica naselja Breka, Ismeta Gerin, izrazila je zahvalnost Općini Centar što je prepoznala potrebu sanacije ove dvije saobraćajnice.\n-Preko 30 godina sam stanovnica naselja Breka i zaista moram izraziti veliku zahvalnost Općini što je izdvojila značajna sredstva za potpunu sanacije ove dvije saobraćajnice koje su bile u izuzetno lošem stanju. Također, koristim priliku da istaknem izuzetan angažman izvođača radova, dodala je Gerin.


Usvajanje ovih odluka je početak formiranja regionalne deponije, koja će biti na teritoriji Raške, u selu Milatkovići, čime bi se rešio dugogodišnji problem ovih lokalnih samouprava sa odlaganjem komunalnog otpada.\nNa sednici lokalnog parlamenta su, prema predloženom dnevnom redu, razmatrana dva predloga odluka: o uspostavljanju međuopštinske saradnje u oblasti upravljanja otpadom grada Novog Pazara, opštine Raška i opštine Tutin, i odluku o davanju saglasnosti za potpisivanje Ugovora i pokretanje postupka o osnivanju regionalnog privrednog društva kao društva kapitala. Gradonačelnik Novog Pazara Nihat Biševac kaže da je realizacija ovog projekta od velikog značaja za Novi Pazar, ali i za Tutin i Rašku.\n“Regionalna deponija ima ogroman značaj jer rešavamo višedecenijski problem odlaganja čvrstog komunalnog otpada. Dosadašnja deponija je nesanitarna i udaljena preko 24 kilometra, nalazi ne na nadmorskoj visini od preko 1000 metara i odlaganje smeća na toj lokaciji iziskuje ogroman trošak preduzeća, a na kraju i troškove samih građana, koji plaćaju usluge. Grad je često subvencionisao troškove, što je dugoročno veliki problem”, rekao je gradonačelnik Nihat Biševac za skupštinskom govornicom. On je podsetio da će savremena regionalna deponija biti udaljena svega 10 kilometara od Novog Pazara, u selu Milatkoviće.\n“Nova deponija je znatno ekonomičnije rešenje. Posao će obavljati isti broj ljud, deponija će biti savremena a ne treba podećati da uz podršku resornog ministarstva sledi gašenje postojeće deponije koja u ekološkom smislu nikada nije bila prihvatljivo rešenje. Rešavamo višedecenijski problem čiji nam je ishod povoljan po građane izgledao mnogo daleko”, zaključio je gradonačelnik Nihat Biševac.\nZa usvajanje predloga odluka odbornici su glasali jednoglasno, uz određene primedbe predstavnika opozicije.\nGovoreći ispred vladajuće Sandžačke demokratske partije, dr Muamer Bačevac istakao je da je sednica bila konstruktivna, te podsetio da se ceo svet suočava sa brojnim ekološkim problemima. Osim projekta regionalne deponije, koji će rešiti dugogodišnji problem odlaganja otpada, Novi Pazar izdvajajući sredstva iz lokalnog budžeta ali i uz pomoć resornog ministarstva, realizuje brojne projekte u oblasti unapređenja životne sredine.


Potpisani ugovori o otkupu stanova za izbeglice - Grad Prokuplje\nČak tri ekipe Crvenog krsta iz Prokuplja na Državnom prvenstvu iz prve pomoći\nKorisnici stanova za izbegla lica u Prokuplju, potpisali su ugovore sa predstavnicima Komesarijata za izbeglice i migracije Republike Srbije, o otkupu stanova koje su dobili na korišćenje. Ugovori su overeni kod notara, a stanari ističu da su zadovoljni što im je omogućeno da stanove otkupe po povoljnim uslovima.\nVlada Srbije usvojila je Zaključak o otkupu ovih stanova, čime će trajno biti rešen problem stanovanja izbegličkih porodica.\nU Prokuplju je izgrađeno ukupno 28 stanova u sedam stambenih kuća u Ulici Branka Ćopića u Đurevačkom naselju, a ugovore o kupovini za sada je potpisalo 16 korisnika.\nKako navode nadležni u Povereništvu za izbegla i raseljena lica u Prokuplju, korisnici stanova pokazali su veliko interesovanje za kupovinu, a razlog su povoljna cena po kvadratu i period od najviše 25 godina za isplatu celokupnog duga.


Put Srbije ka Evropskoj uniji nakon francuske inicijative uzeo je novi „kurs“, jer nova metodologija pristupanja sada predviđa klastere umesto pojedinačnih poglavlja za dovršavanje procesa.\nKako se nova metodologija još usaglašava, nije sasvim jasno da li će biti brža od prethodnog procesa. Ono što je sigurno, međutim, jeste da će to zavisiti i od zemlje koja želi da se pridruži i od samih država članica EU.\nNovi proces je u infografikama raščlanjen od strane Centra za evropske politike (CEP) nakon odobrenja Saveta EU o proširenju u martu 2020. godine.\nIako su prvenstveno postavljene za primenu u pristupnim procesima Albanije i Severne Makedonije, predložene promene mogu se prilagoditi postojećim pregovorima Srbije.\nŠest tematskih celina\n1. Osnovna poglavlja\nU prvom klasteru koji se fokusira na osnovna prava i uključuje vladavinu zakona, pravdu i demokratizaciju, Srbija je otvorila svako poglavlje:\nPoglavlje 24 – Pravda, sloboda i sigurnost\n2. Unutrašnje tržište\nU drugom klasteru, koji se odnosi na unutrašnje tržište i slobodan protok roba, kapitala i radne snage, otvorena su četiri poglavlja, dok je devet ostalo zatvoreno.\nPoglavlje 7 – Zakon o intelektualnoj svojini\nPoglavlje 9 – Finansijske usluge\n3. Konkurentnost i inkluzivni rast\nOd osam poglavlja u trećem klasteru, Srbija je otvorila pet, ali su dva privremeno zatvorena.\nPoglavlje 20 – Preduzetnička i industrijska politika\nPoglavlje 19 – Socijalna politika i zapošljavanje\n4. Zelena agenda i održiva povezanost\nU četvrtom klasteru koji se odnosi na zelenu agendu i održivu povezanost, odnosno sektore od transporta do ekologije, nije otvoreno nijedno poglavlje\nPoglavlje 15 – Energija\n5. Poljoprivredni resursi i kohezija\nU petom klasteru, Srbija je otvorila dva od pet poglavlja.\nPoglavlje 12 – Bezbednost hrane, veterinarska i fitosanitarna politika\n6. Spoljni odnosi\nŠesti klaster uključuje usklađivanje zemlje kandidata sa spoljnom i bezbednosnom politikom EU. Srbija je otvorila jedno od dva poglavlja.\nPoglavlje 30 – Spoljni odnosi\nPoglavlje 31 – Spoljna politika, bezbednosna i odbrambena politika\nDva poglavlja nisu uključena ni u jedan od ovih šest blokova.\nPoglavlje 34 nije uključeno u klastere, jer ono čini poslednje poglavlje koje dolazi na kraju pregovaračkog procesa, kada je već sigurno da će se zemlja kandidat pridružiti EU. Ovim se određuje koliko će država imati predstavnike u institucijama Evropske unije, ali i kakva će biti raspodela glasova u određenim telima i kako će se računati broj glasova koji će ova država imati.\nKonačno, poglavlje 35 u slučaju Srbije odnosi se na pitanje Kosova. U stvari, to je jedno od poglavlja koje jasno definiše evropski kurs Srbije. Trenutno niko ne može odrediti da li će i kada stvar biti rešena, ali danas će EU, a možda i Sjedinjene Države, insistirati na rešavanju tog pitanja. / ibna\nSrvija: Dijalog Vlade i opozicije započeće uz prisustvo ombudsmana Evropskog parlamenta\nSud BiH osudio Jasmina Keserovića za terorizam


15.januar DIGITALNI RODITELJI\nMišljenje prijatelja je u periodu kada odrastaš najvažnija stvar na svetu, bilo da su ti oni bliski ili samo poznanici. Zato je ponekad baš teško odupreti se njihovim pritiscima da uradiš nešto do čega ti baš i nije, ali neprijatno ti je da to priznaš. Naravno da si već čuo kako nikada ne bi trebalo da pristaješ na nešto što ne želiš, ali to je mnogo lakše reći nego uraditi zar ne? Zbog toga smo za tebe pripremili nekoliko saveta za takve situacije.\nReci da ti je potrebno vreme za razmišljanje o predlogu\nTo je super način da sprečiš sebe da kažeš “može” pre nego što si uopšte stigao da razmisliš na šta si pristao. Niko nema prava da se ljuti na tebe ako kažeš “reći ću ti malo kasnije, sad radim nešto” ako je u pitanju komunikacija preko četa, ili “hajde javljam ti posle porukom” ako je u pitanju komunikacija uživo. Nekim ljudima je lakše da kažu “ne” u poruci nego da to izgovore, i to je sasvim u redu. Slobodno odloži donošenje odluke dok ne budeš sasvim siguran šta zaista želiš.\nRazmisli o mogućim opravdanjima\nZnaš ono “mama/ tata mi ne dozvoljava” koje te inače nervira? E, sada je idealno vreme da to upotrebiš kao izgovor ako u nečemu ne želiš da učestvuješ. Naravno, to ne mora uvek da bude prihvaćeno u društvu, pa nije loše da za svaki slučaj dogovoriš sa najboljim prijateljem da te podrži i pridruži se u odbijanju aktivnosti.\nPredloži im da radite nešto drugo\nPonekad nije loša ideja da na predlog društva koji ti se ne dopada daš neki novi predlog, a ako im se to ne dopadne, pomeneš još neke mogućnosti za koje smatraš da bi im bile zabavne. I u ovom slučaju možeš da zamoliš najboljeg prijatelja da te podrži i kaže kako mu se tvoja ideja mnogo više dopada, a to može da pomogne jer mišljenje dve osobe je uvek snažnije.\nPokušaj da NE izgovoriš samouvereno\nNaravno da nije lako, ali uvek možeš da vežbaš sa prijateljima u koje imaš poverenja i naučiš kako to da kažeš uverljivo. Takođe možete da smislite reč koja će vam biti signal za pomoć, pa će tako oni znati kada treba da te podrže ako se nađeš u nekoj neprijatnoj situaciji.\nRazmisli kako se osećaš u svom društvu\nMeđu pravim prijateljima uglavnom se osećamo sigurno i bezbedno. U redu je da se ponekad ne slažemo oko nečega ili da se posvađamo nakratko. Međutim, ako se u kontaktu sa njima uglavnom osećaš kao da nisi dovoljno dobar, zabava, zanimljiv ili vredan verovatno je vreme da preispitaš da li su oko tebe zaista ljudi koji te vole i žele tvoje društvo. Posebno je važno da obratiš pažnju u kakve aktivnosti zajedno idete - da li te podstiču na neka rizična ponašanja i čini ti se da sa njima uradiš stvari koje nikada ne bi želeo da uradiš sam? Ukoliko proceniš da je tako, (ne boj se da pitaš za savet nekog iz porodice od poverenja) nemoj da brineš, slobodno hrabro kreni u potragu za novim prijateljima koji će ti doneti neka nova iskustva i biti srećni što si u njihovom životu.\nSvakog dana uči da prihvataš sebe sve više\nKada odrastamo, lako sebi nalazimo razne mane jer se često poredimo sa drugima. To je sasvim očekivano ponašanje kroz koje su prošle sve generacije, ali dobra vest je da može i da prestane. Pokušaj da uz podršku porodice ili psihologa polako stičeš sve pozitivniji stav prema sebi. Obrati pažnju na svoje talente, ideje, sve stvari koje dobro radiš umesto na greške. Možda će biti potrebno neko vreme, ali sigurno ćeš primetiti kako se polako tvoji stavovi menjaju na bolje.\nPotrudi se da se okružiš prijateljima koji ti odgovaraju i koji će te podsticati na učenje i kreativnost - tako ćete zajedno otkrivati svet i svakog dana postajati sve samouvereniji i sigurniji u sebe.


Završen najduži meč u istoriji tenisa\nSrpska teniserka Bojana Jovanovski završila je takmičenje na svom prvom Vimbldonu u karijeri porazom u drugom kolu od 14. nositeljke Viktorije Azarenke. Bilo je 6:1 i 6:4 za Beloruskinju. Osamnaestogodišnja Beograđanka će za desetak dana kada bude izašla nova svetska rang-lista po prvi put biti među 100 najboljih.\nPored Jovanovske, od srpskih predstavnika četvrtog dana takmičenja aktivni su bili Nenad Zimonjić, Jelena Janković i Janko Tipsarević, koji su svi uspešno startovali u konkurenciji parova. Janković je sa južnoafrikankom Šipers prošla u dva seta, Tipsarević sa Tajvancem Luom u tri, dok su Zimonjić i Nestor, dvostruki uzastopni šampioni, protiv Britanaca Marija i Mareja morali da igraju čak pet.\nU odlučujućem je bilo 15:13 za srpsko-kanadski dubl, što je opet znatno manje gemova nego u meču o kojem od juče priča ceo svet, a koji se posle tri dana i ukupno 11 sati i 5 minuta završio danas. Amerikanac Džon Izner pobedio je Francuza Nikolasa Maua posle ukupno 183 odigrana gema. U petom setu bilo je 70:68 za 206 cm visokog Iznera, koji je odservirao 112 asova, naspram 103, koliko je imao Mau. Naravno, njihov duel oborio je mnoštvo rekorda, uključujući i onaj za najduži meč u istoriji, nadmašivši ga za četiri i po sata. Izner i Mau počeli su svoj meč prvog kola u utorak, i posle 2:2 u setovima, trebalo je da odigraju nastavk petog juče, ali ni posle šest i po sati nijedan od njih nije izgubio servis, pa je meč prekinut zbog mraka pri rezultatu 59:59.\nU senci tog duela, najbolji teniser sveta Rafael Nadal namučio se protiv Holanđanina Robina Hasea, gubio 2:1 u setovima pre nego što je posle skoro dva i po sata igre obezbedio plasman u treće kolo. Pet setova je igrao i Žo-Vilfred Conga, protiv Ukrajinca Dolgopolova, a pobede su kod tenisera između ostalih ostvarili Endi Mari, Robin Soderling, Sem Kveri i David Ferer. Kod teniserki, plasman u treće kolo obezbedile su Serena Vilijams, Marija Šarapova, Karolina Voznijacki, Flavija Paneta, Agnješka Radvanska i Na Li.\nPored Iznera i Maua, četvrti dan Vimbldona obeležila je i britanska kaljica Elizabeta II, koja je prvi put od 1977. godine posetila takmičenje na terenima All-England kluba.\nKraljica je stigla dva sata pred početak mečeva, obišla mlađe generacije koje su vežbale na terenu broj 14, a ztaim su joj legende Martina Navratilova i Bili Džin King predstavile novu generaciju asova - četiri vodeće nositeljke u ženskoj konkurenciji Serena i Venus Vilijams, Karolina Voznijacki i Jelena Janković, a zatim trojica tenisera iz samog svetskog vrha - Rože Federer, Novak Đoković i Endi Rodik. Nadal i Mari morali su da se zahvale na pozivu jer su u to vreme igrali svoje mečeve drugog kola.


sreda, 24. februar 2016. 22:25h\nSa konferencije za novinare SPS u Pančevu GO SPS Pančevo\nS obzirom na činjenicu da je Partija ujedinjenih penzionera Srbije u našem gradu kolektivno pristupila Srpskoj naprednoj stranci, podsećamo da je Socijalistička partija Srbije, koja već 25 godina deli sudbinu građanki i građana Pančeva, partija koja ima poseban socijalni program za naše najstarije sugrađane.\nGradski odbor Socijalističke partije Srbije u Pančevu smatra da odlazak PUPS-a na lokalu neće oslabiti socijaliste i ne očekuje manji rezultat na predstojećim izborima. Uvek smo poštovali mišljenje i odluke svih učesnika u političkom životu Pančeva, pa tako poštujemo i odluku Partije ujedinjenih penzionera Srbije, koji su bili korektan koalicioni partner na prethodnim lokalnim izborima. Iako su se opredelili da uđu u SNS uvereni smo da bi imali odlične rezultate i da su na izbore izašli samostalno, jer bi to bio način da provere sopstvenu snagu i poverenje kod građana, rekao je Nikola Dangubić, predsednik Gradskog odbora Socijalističke partije Srbije u Pančevu.\nGradski odbor Socijalističke partije Srbije nastaviće da insistira na zaštiti i zbrinjavanju najugroženije kategorije građana, među kojima su stara lica i samohrana staračka domaćinstva na selu.\nSmatramo da briga društva sa svih aspekata mora da bude usmerena na rešavanje problema starih osoba, koji su najčešće egzistencijalni i veoma kompleksni. Ako mi sutra budemo tim koji će voditi Pančevo posebnu pažnju posvetićemo teškom socijalnom položaju penzionera, koji su za vreme svog radnog veka radili u niskoproduktivnim granama tako da im najčešće penzije nisu dovoljne da se zadovolje osnovne životne potrebe zbog čega su egzistencijalno zavisni od pomoći drugih ili žive u krajnjoj bedi i siromaštvu, izjavio je Nikola Dangubić.\nGradski odbor Socijalističke partije Srbije konstatuje da je zabrinjavajuće što u Pančevu ima više penzionera nego zaposlenih (po podacima Republičkog zavoda za statistiku radi 28.032 radnika naspram 44.184 penzionera) i oni često izdržavaju mlađe članove domaćinstava, pa i čitave familije.


Vučić: Srbija plaća visoku cenu zbog neuvođenja sankcija Rusiji | EurActiv Serbia\nPredsednik Srbije Aleksandar Vučić izjavio je da Srbija plaća visoku cenu zbog toga što nije uvela sankcije Ruskoj Federaciji, ali nije želeo da kaže da li će sankcije biti uvedene u budućnosti.\nVučić je 21. aprila, komentarišući Rezoluciju Evropskog parlamenta u kojoj se Srbija poziva da uskladi spoljnu politiku sa EU po pitanju Rusije, rekao da je Beograd primio k znanju to što tamo piše ali da se "nadao da oni imaju pametnija posla".\n"Blago njima ako u ovom trenutku nemaju pametnija posla nego da Srbiji šalju pisma kako i šta bi trebalo da čini, sa pritiscima i pretnjama... Primićemo k znanju šta govore i mnoge pametne stvari smo čuli, ali ako nemaju pametnija posla i ako ne mogu da se iživljavaju na Moskvi pa bi malo na Beogradu, ja im čestitam na tome i nemam problem sa tim. Oni neka rade svoj posao a mi ćemo svoj", rekao je Vučić na konferenciji za novinare u Beogradu.\nOn je odbio da komentariše navode medija da vlast priprema javnost za sankcije Rusiji, rekavši da su mediji najavljivali da će se to desiti još 4. aprila, ali se ispostavilo da su slagali.\n"Mi smo jedina zemlja u Evropi koja nije uvela ni jednu restriktivnu meru protiv Rusije. Da li takav stav nama donosi probleme? Nema nikakve sumnje, mnogo problema, od finansijskih investitora, do mnogih drugih i nema sumnje da veoma visoku cenu plaćamo, to je sve što mogu da vam kažem u ovom trenutku", rekao je Vučić na konferenciji za novinare u Beogradu.\nOcenio je da je u međunarodnoj politici u kojoj principi, moral i pravo ne postoje, dobro da ima takvih koji se ponašaju kao Srbija, i da će država "gledati da se drži tih principa".\nOdgovarajući na pitanje novinara o padu poverenja građana u Evropsku uniju (EU), Vučić je istakao da građani od EU neretko čuju reči koje znače pritisak oko Kosova i oko uvođenja sankcija Rusiji, a da su istraživanja pokazala da je protiv sankcija 76 odsto građana, dok ih podržava tek 13 procenata.\nIpak, kako je dodao, Srbiji je suštinski mesto u EU, i ona treba da se bori za dostojansjtven put u Evropu ali i da čuva svoju samostalnost u odlučivanju dok ne postane članica.\n"Za nas važan put ka EU i zbog vrednosti za koje se zalažemo, i ekonomskog napretka i zato što morate da mi kažete gde bi Srbija pripadala ako ne tom društvu", rekao je Vučić.\nVučić je odbacio ocene da na proces formiranja nove Vlade Srbije utiče neko sa Zapada ili iz Rusije i te tvrdnje nazvao "glupostima".\n"Niti me ko šta pita, niti mi ko šta govori. A samo ja znam ko će da bude mandatar. Ne postoji nijedan drugi čovek koji može da misli da zna ko će to da bude", rekao je Vučić.\nOn je rekao da to svakako neće biti posledica pritiska iz neke ambasade ili centra moći, jer je samostalno odlučivanje "jedno od najvažnijih nasleđa koje ostavlja".\nVučić je ponovio da kada je reč o sukobu u Ukrajini, Srbija poštuje međunarodno pravo, i da je ponosan što u zemlji nema "ni antiukrajinske ni antiruske histerije".\nVučić je ocenio da se u Ukrajini radi i o sukobu Zapada i Rusije u kojem se ide na to da se postigne poraz druge strane.\n"Poraz druge strane neće lako doći za bilo koga i to će dugo trajati. A onda ćemo svi, i cela Evropa i celi svet to da osetimo. Raste cena nafte i gasa, osnovnih prehrambenih proizvoda. Neće biti jednostavno", rekao je Vučić.\nOn je izjavio da je veoma zabrinut zbog, kako je rekao, pretnji koje dolaze iz Prištine, najave nasilnih akcija na severu Kosova i izostanka volje da se sprovede ono što je dogovoreno u okviru Briselskog sporazuma.\n"Moja molba i Evropskoj uniji i Albancima je da povedu računa o onima koji svaki dan pričaju o ugroženosti a jedini cilj im je napad na Srbe i dodatni pritisak na njih. Kao i dalje akcije na severu (Kosova)", rekao je Vučić.\nVučić je rekao da ih on moli da ništa ne čine jer je to veoma važno za stabilnost regiona, odnosno i za Srbe i za Albance.\n"Važno je da sačuvamo mir", rekao je Vučić i dodao da je tu poruku preneo i specijalnom izaslaniku EU za dijalog Miroslavu Lajčaku.\nKošar: EU ne ucenjuje Srbiju, ali traži da bude dosledna\nLideri regiona: Rusija bi mogla pritiskom na Srbiju da destabilizuje Zapadni Balkan


Ministar Krasniqi učestvuje na Globalnom forumu za inovacije u poljoprivredi - Vesti - MINISTRIA E BUJQËSISË PYLLTARISË DHE ZHVILLIMIT RURAL\nMinistar Krasniqi učestvuje na Globalnom forumu za inovacije u poljoprivredi\nMinistar poljoprivrede, šumarstva i ruralnog razvoja Memli Krasniqi, bio je jedan od glavnih govornika na Globalnom forumu za inovacije u poljoprivredi, koji se održava u Abu Dabiju, u Ujedinjenim Arapskim Emiratima. U ovom forumu učestvuju predstavnici velikih svetskih kompanija koje se bave razvojem poljoprivrede, kao i ministri i visoki zvaničnici iz različitih zemalja.\nU svom govoru, ministar Krasniqi predstavio je razvoj i izazove sa kojima se suočava poljoprivreda na Kosovu, nadovezujući njih sa razvojem i izazovima i na globalnom nivou, smatrajući da će obezbeđivanje hrane u budućnosti biti veliki izazov za ceo svet, to iz razloga što će se broj stanovnika na zemlji povećati i sektor poljoprivrede će se suočiti sa direktnim pritiskom od urbanog rasta i klimatskih promena.\nPrema FAO-u, 2050. godine svetu će biti potrebno da proizvodi 1 milijardu tona više žitarica i 200 miliona više mesa, koje predstavljaju samo neke od velikih izazova da se obezbedi dovoljno hrane za čovečanstvo.\n“Zajednički izazovi da se nahrani svet u budućnosti, ne mogu se prevazići samo od vlada ili samo od privatnog sektora. To treba da bude zajednička posvećenost i napor svih nas”, rekao je ministar Krasniqi.\nMinistar Krasniqi je dodao da male zemlje ne mogu mnogo uticati na velika dešavanja koja se odnose na inovacije i tehnologije u poljoprivredi, ali je dodao da svako mora imati svoju ulogu, uključujući i male zemlje.\n“Zbog brojnih konkurentnih prioriteta, države kao što je Kosovo, nemaju mogućnost da investiraju dovoljno sredstava u istraživanje i razvoj, iako to na dugoročnom planu predstavlja najbolji povraćaj uloženih sredstava. Stoga, većina zemalja zavise od rešenja koje nude institucije ili kompanije iz zemalja koje imaju realne mogućnosti da podrže inovacije u poljoprivredi.”\nU okviru svoje posete, ministar Krasniqi se sastao sa predstavnicima različitih svetskih kompanija koji su bili prisutni na Forumu. Sa posebnim interesovanjem, on je imamo sastanak sa g. Kristian Moeller, izvršnim direktorom Global G. A. P., organizacije koja je stvorila i koja je vlasnik jednog najznačajnijih međunarodnih standarda u sektoru poljoprivrede.\nTokom sastanka, ministar Krasniqi i g. Moeller su se složili za konkretizaciju saradnje sa MPŠRR, kako farmeri sa Kosova imali lakši pristup u procesima sertifikacije sa standardom Global G. A. P., koji se smatra jednim od najrelevantnijih dokaza u vezi bezbednosti i kvaliteta hrane.\nForum je otvorio Thani Al Zeyoudi, ministar za klimatske promene i životnu sredinu u vladi Ujedinjenih Arapskih Emirata, a zajedno sa ministrom Krasniqi, glavni govornik na ceremoniji otvaranja Foruma, bio je i Khadim Al Darei, Upravni direktor kompanije Al Dahra.\nGlobalni forum za inovacije u poljoprivredi je najznačajniji svetski događaj u sektoru poljoprivrede i ima dva izdanja godišnje, jedno za region Bliskog Istoka i Azije i jedno za Evropu.


Kraj Haftarove opsade Tripolija - Global Defence\nNapušteni tenkovi LNA nakon njihovog povlačenja iz Tripolija (foto: NYT)\n06/06/2020 Saša Radomirović 0\nNakon punih 14 meseci snage Vlade nacionalnog sporazuma (GNA) uspele su da prekinu Haftarovu opsadu Tripolija. Zauzimanjem međunarodnog aerodroma završena je opsada duga više od godinu dana.\nPad aerodroma bio je više simbolične prirode s obzirom da su već nekoliko godina letovi izmešteni na aerodrom Mitiga sa kojeg su takođe par puta obustavljani letovi zbog granatiranja LNA.\nMeđunarodni aerodrom u Tripoliju\nHaftarov kompletan gubitak Tripolija samo je još jedan u nizu poraza koje su njegove jedinice LNA pretrpele u poslednjih mesec dana. Kulminacija je usledila 18. maja gubitkom strateški važne baze Al Vatija, smeštene 140 km jugozapadno od Tripolija.\nPovlačenje bez borbe\nJoš jedan udarac za LNA desio se juče padom Tarhune, koja se nalazi na oko 75 km od glavnog grada. Tarhuna je služila kao veliko uporište za Haftara odakle su koordinisani napadi na Tripoli. U tom mestu ne samo da je bila locirana LNA već i vojni eksperti iz UAE i Egipta zajedno sa ruskim plaćenicima.\nNešto ranije na pojedinim snimcima viđeno je ubrzano povlačenje ruskih kontraktora iz grupe Vagner, što je bio znak da je pad Tarhune pitanje momenta. Zajedno sa njima povlačila se i LNA, a u prilog tome govori podatak da su snage GNA praktično bez borbe iz četiri pravca ušle u grad.\nPortparol LNA oglasio se nakon napuštanja Tarhune, rekavši da je taj potez napravljen iz taktičkih razloga kako bi se jedinice pregrupisale, ali i iz humanitarnih u cilju zaštite domaćeg stanovništva od daljeg krvoprolića.\nBez borbe Haftar je tokom današnjeg dana predao i Bani Valid. Pre nego što je GNA sa severne strane ušla u grad, LNA se uveliko povukla iz svog uporišta na severozapadu zemlje. Prema pojedinim navodima trupe su se povukle u pravcu oblasti Kufre.\nStanovnici slave osvajanje Bani Valida (foto: Reuters)\nSada kada je Bani Valid osvojen, GNA ima za cilj zauzimanje Sirta, rodnog grada nekadašnjeg lidera Libije Muamera el Gadafija. Ofanziva na grad je očigledno već počela najpre izvođenjem vazdušnih napada po ciljevima LNA u predgrađu Sirta.\nPravac napada GNA na Sirt\nOvaj grad predstavlja granicu između zapadnog dela zemlje poznatog kao Tripolitanija i Kirenaike na istoku. Sirt je GNA u januaru ove godine predala bez borbe Haftarovim trupama, što se smatralo kao veliki poraz vlade u Tripoliju, a pobeda LNA.\nHaftarovo povlačenje bez borbe sa pomenutih lokacija ukazuje da je u pitanju dogovor koji je usledio najpre između Rusije i Turske\nOvoga puta čini se da će se nešto slično dogoditi, samo u obrnutom slučaju. GNA je prema pojedinim fotografijama ušla bez borbe u skoro potpuno prazan grad, što ukazuje da je u toku povlačenje LNA i iz ovog strateški važnog uporišta na obali Sredozemnog mora.\nOčito da je na pomolu povlačenje Haftarovih trupa iz svih oblasti na istoku zemlje koje su u poslednjih godinu dana bile pod njihovom kontrolom. Među njima je i mesto Al Žufra gde su krajem maja uočeni ruski borbeni avioni MiG-29.\nPovlačenje ruskih plaćenika iz mesta Al Žufra (foto: Abdul Ghani)\nPojedine fotografije koje su se na društvenim mrežama pojavile tokom današnjeg dana ukazuju da se ruski plaćenici izvlače iz tog mesta i da se kreću dalje ka istoku. Uzimajući to u obzir izvesno je da će u danima koji predstoje doći do zauzimanja Al Žufre od strane GNA.\nHaftarovo povlačenje bez borbe sa pomenutih lokacija ukazuje da je u pitanju dogovor koji je usledio najpre između Rusije i Turske, ali i ostalih zemalja poput Egipta i UAE koje podržavaju Haftarovu LNA.\nRezignacija Egipta i UAE zbog Haftarovih gubitaka u Libiji mogla bi da dovede do preispitavanja dalje podrške ovom kontroverznom komandantu\nHaftarov gubitak važne baze Al Vatija i okolnih mesta bio je verovatno prelomna tačka za njegove saveznike koji su počeli intenzivnije da razmišljaju o povlačenju sa istoka i postizanju primirja.\nRezignacija Egipta i UAE zbog Haftarovih gubitaka u Libiji mogla bi da dovede do preispitavanja dalje podrške ovom kontroverznom komandantu. U ovom momentu ove zemlje zajedno sa Rusijom pokušaće da sačuvaju istočni deo zemlje koji se i dalje nalazi pod njihovom sverom uticaja.\nKorak u tom pravcu načinio je Egipat odnosno predsednik Abdel Fatah el Sisi koji je pozvao na prekid vatre od ponedeljka. Do ove izjave došlo je nakon sastanka u Kairu sa Halifom Haftarom i Aguila Salehom, predsedavajućim vlade u Tobruku. Da nije bilo reči o klasičnom bilateralnom susretu govori i to da su na sastanku prisustvovale i diplomate iz SAD, Francuske, Rusije i Italije. Mada, bez predstavnika iz Turske, Katara i vlade u Tripoliju.\nPredlog Sisija u ovom momentu deluje kao jedino moguće prelazno rešenje\nSisi pored inicijative o prekidu vatre predlaže i formiranje takozvanog predsedničkog veća koji bi uključivao predstavnike iz tri libijska regiona. Takvo prelazno veće bi trebalo da vodi zemlju u narednih najmanje godinu dana, nakon čega bi usledili izbori. Pod takvom vladom bile bi sve finansijske i naftne institucije.\nKako bi se izbeglo da određene teritorije i naftni terminali padnu u ruke ilegalnih milicija, Egipat predlaže njihovo rasformiranje. Posebno kada je reč o borcima iz drugih zemalja, kakvi su oni iz Sirije koje je Turska prebacila kako bi se borili na strani GNA.\nU osnovi gledano, ovakav predlog Sisija u ovom momentu deluje kao jedino moguće prelazno rešenje. Međutim, ostaje otvoreno pitanje kako će Turska reagovati u ovom slučaju.\nNakon Sisijevog iznešenog predloga GNA je izjavila da će se vojne operacije nastaviti na terenu. GNA će uspeti da stavi zapadni deo pod svoju kontrolu, ali je malo verovatno očekivati da će Turska podržati bilo kakav avanturizam na istoku Libije.\nPovlačenje LNA bez borbe iz ranije zauzetih gradova na zapadu govori da su Haftarovi saveznici i njegovi protivnici očigledno to unapred dogovorili, a da je za uzvrat iscrtana jasna linija – verovatno po sredini Libije – preko koje GNA i Turska neće ići.\nTagovi:Egipat Libija Rusija turska UAE


Ambasador Pejović bio gost Evropskog kafea – Centar za građansko obrazovanje\nCentar za građansko obrazovanje (CGO) je danas, uz podršku fondacije Friedrich Ebert, počeo sa realizacijom projekta Evropski kafe, u okviru kojeg je državni sekretar za evropske integracije i glavni pregovarač ambasador Aleksandar Andrija Pejović razgovarao je s predstavnicima civilnog sektora o procesu pristupanja Crne Gore EU.\nU neformalnoj atmosferi se, u okviru glavne teme „Uloga i značaj NVO-a u procesu pristupanja EU“, razgovaralo o ostvarenim rezultatima u 2014. i izazovima u 2015; rezultatima, mogućnostima i ograničenjima NVOa u radnim grupama za pripremu pregovora; kao i o mogućnostima sufinansiranja projekata NVOa ugovorenih kroz programe EU.\nIzvršna direktorka CGO-a Daliborka Uljarević je istakla da projekt “Evropski kafe” ima za cilj neformalno okupljanje, druženje i razgovor predstavnika/ca civilnog sektora s donosiocima odluka iz Crne Gore, EU i država članica o procesu pristupanja i najavila da će kroz ovu formu nastaviti da osnažuju dijalog o procesu evropske integracije Crne Gore.\nAmbasador Pejović je pozdravio organizaciju „Evropskog kafea“ kao platforme za kvalitetnu razmjenu mišljenja, pokretanje pitanja od značaja za proces pristupanja Crne Gore EU i pronalaženje zajedničkih odgovora i rješenja na potencijalne izazove na evropskom putu. Glavni pregovarač je podsjetio na rezultate koji su ostvareni u 2014, s fokusom na otvaranje pregovora u devet poglavlja, kao i na rad u okviru 23. i 24. poglavlja, sprovedene zakonodavne reforme i adaptaciju akcionih planova. Kada je riječ o saradnji s civilnim društvom, glavni pregovarač je podvukao važnost njihove uključenosti i doprinosa koji pružaju pregovaračkoj strukturi znanjima i ekspertizom koju posjeduju njihovi predstavnici. Takođe je istakao važnost učešća predstavnika/ca civilnog društva u radu Zajedničkog konsultativnog odbora između Crne Gore i Evropskog ekonomskog i socijalnog komiteta. Ambasador Pejović je pozdravio proaktivno djelovanje predstavnika/ca NVO u svim tijelima, naglasivši da ono donosi sagledavanju procesa sa više strana i, na taj način, postizanju kvalitetnijih rezultata.\nU pogledu programiranja i realizacije projekata iz sredstava EU koja su Crnoj Gori dostupna iz IPA fondova, glavni pregovarač je informisao prisutne o mogućnostima učešća u programima koji će Crnoj Gori biti na raspolaganju u periodu 2014-2020. U cilju intenziviranja dalje saradnje sa organizacijama civilnog društva i njihovog uključivanja u buduće procese IPA programiranja, ambasador Pejović je pozvao prisutne da se prijave na javni poziv za uključivanje predstavnika civilnog društva u proces programiranja Ipe 2014 – 2020, koji je objavilo MVPEI.


Gardijan: Britanski obaveštajci rekli američkim o kontaktima Trampovog tima s Rusima\nBeta 13. aprila 2017. 18:25\nBritanske obaveštajne službe prve su informisale svoje američke kolege o kontaktima članova predizbornog štaba Donalda Trampa i operativaca ruskih obaveštajnih službi, preneo je danas londonski list Gardijan (The Guardian).\nBritanska služba GCHQ krajem 2015. godine prvi put je saznala za sumnjive „interakcije“ pojedinaca povezanih s Trampom i ljudi za koje se sumnja da su ruski agenti, rekao je izvor iz britanskih službi za Gardijan.\nTa informacija je preneta američkim kolegama u okviru redovne razmene informacije, navode izvori.\nU narednih šest meseci, do leta 2016. godine, više Zapadnih agencija je prosledilo informacije o kontaktima ljudi bliskih Trampu i Rusa, naveli su izvori.\nMedju zemljama koje su prosledjivale SAD informacije o tim kontaktima su Nemačka, Estonija, Poljska i Australija, navodi Gardijan, dodajući da je drugi izvor kazao da su doprinos dale i obaveštajne službe Holandije i Francuske.\nGardijan navodi da GCHQ nije ima ciljanu operaciju protiv Trampa i njegovog tima, već da su saznanja o navodnim kontaktima došla preko nadzora ruskih obaveštajaca.\nGCHQ-a je već dovodjen u vezu s praćenjem Trampovih ljudi. Tako je portparol Bele kuće Šon Spajser ranije rekao da je ta služba prisluškivala Trampov štab u Njujorku, što je oštro demantovano.\nGardijan prenosi da je GCHQ ima važnu ulogu o pokretanju istrage američkog Ef-Bi-Aja (FBI) o vezi Trampovog tima i Rusija koja je počela krajem jula 2016. godine.\nBritanski list navodi da mu je rečeno da su FBI i CIA sporo reagovale na kontakte Trampovog tima i Moskve, delom i zato što američki zakon zabranjuje agencijama da bez sudskog naloga ispituju privatnu komunikaciju državljana SAD.\nZbog toga su evropske službe upozorile američke da postoje kontakti ljudi bliskih Trampu s osobama za koje se veruje da su ruski obaveštajni agenti, rekao je izvor.\nTrenutno se u SAD vodi više istraga o vezama Trampovih ljudi i Rusije. Član Obaveštajnog odbora Predstavničkog doma iz redova opozicionih demokrata Adam Šrif rekao je da želi da sasluša bivšeg britanskog špijuna Kristofera Stila čiji je nezvanični dosije s nepotvrdjenim navodima o sumnjivim Trampovim vezama s Moskvom izazvao veliku pažnju u Vašingtonu.